Forum Bosanskog naroda • View topic - Historija Evropske unije\nHistorija Evropske unije by pojmanemam\nOd svog nastanka, pa do današnjih dana, Evropska unija je rasla i razvijala se. Ono što je počelo kao šestočlana organizacija za slobodnu trgovinu industrijskim sirovinama, razvilo se u jedinstvenu uniju unutar čijih 28 država članica je omogućeno slobodno kretanje ljudi, roba, usluga i kapitala. Većina njenih građana se služi zajedničkom valutom, a članice ostvaruju jako blisku saradnju u pravnim, policijskim, odbrambenim i vanjskopolitičkim pitanjima. Od zajednice koja je izgradila Evropu iz pepela nakon Drugog svjetskog rata, prerasla je u uniju sa preko 500 miliona stanovnika, sa najvišim bruto društvenim proizvodom na svijetu.\nIdeja o ujedinjenoj Evropi\nIdeja o ujedinjenoj Evropi je jako stara i potiče iz perioda Rimskog carstva. Poslije njegovog raspada, bilo je više pokušaja ujedinjenja Evrope na principima nacionalne države (Franačka država, Sveto Rimsko Carstvo, Poljsko-litvanska unija, Prvo francusko carstvo i Nacistička Njemačka). Međutim, svi ti pokušaji su propali, zato što su bili zasnovani na prinudnom ujedinjenju država, a ne na njihovoj međusobnoj saradnji.\nPo završetku Prvog svjetskog rata, riješene da ne dozvole da se užasi rata ikada ponove, mnoge države počinju da razmišljaju o politički ujedinjenoj Evropi. Austrijski grof Rihard Koudenhove-Kalergi (njem. Richard Coudenhove-Kalergi) je 1923. osnovao Panevropski pokret i 1926. je na prvom Panevropskom kongresu održanom u Beču okupio brojne ličnosti iz svijeta politike. Između ostalog, tom prilikom je rekao sljedeće:\nEvropa kao politički koncept ne postoji. Ovaj dio svijeta obuhvata narode i države koji se nalaze u haosu, na buretu baruta međunarodnih sukoba, na polju budućih sukoba. Ovo je evropsko pitanje: međusobna mržnja Evropljana koja truje atmosferu. (...) Evropsko pitanje biće riješeno samo putem ujedinjenja evropskih naroda. Najveća prepreka stvaranju Sjedinjenih Evropskih Država su 1.000 godina rivaliteta između dvije najbrojnije nacije Evrope — Nijemaca i Francuza......\nFrancuski premijer Aristide Briand je na sednici Lige naroda 1929. predložio formiranje federacije evropskih država u cilju ekonomskog napretka i političko-socijalne saradnje. Brojni političari i ekonomisti su dobro prihvatili Brijanov predlog, tako da mu je Društvo naroda dalo zadatak da napiše memorandum sa konkretnim projektom. On je 1930. predstavio dokument koji je nazvao „Memorandum o organizaciji sistema Evropske federalne unije“, ali je tada početak Velike ekonomske krize gurnuo u stranu ideju o ujedinjenoj Evropi. Briandov sunarodnik, političar Edouard Herriot je 1931. objavio knjigu „Sjedinjene Evropske Države“, kako bi pažnju javnosti ponovo usmjerio ka ideji evropskog ujedinjenja. Međutim, njen dalji razvoj potpuno je prekinut usponom nacizma u Njemačkoj koji je doveo do početka Drugog svjetskog rata.\nRe: Historija Evropske unije by chicou\nKad cemo mi u Eu!?\nRe: Historija Evropske unije by steta\nchicou wrote: Kad cemo mi u Eu!?\nnikad..raspast ce se dok mi udjemo


Procenjuje se da svaki sedmi par u Srbiji ima problem sa sterilitetom! Od 200.000 parova koji se muče da dobiju potomstvo, ove godine bi, prema nezvaničnim podacima domaćih klinika, o trošku države u postupak vantelesne oplodnje moglo da uđe oko 4.000 parova. Naši ginekolozi tvrde da je broj parova koji konkurišu za besplatnu VTO drastično porastao od nedavnog podizanja starosne granice žena na 42 godine. Tako je veliki broj žena stekao pravo i na drugi i treći pokušaj i – pohrlile su da ga iskoriste.\n– Buduća Nacionalna banka polnih ćelija i embriona treba da bude utemeljena i na mogućnostima donacije svežih polnih ćelija i embriona – objašnjava Zorica Crnogorac. – Insistiranje na tri neuspešna postupka inseminacije, pre odobrenja procesa vantelesne oplodnje o trošku države, nije neophodno kod parova kod kojih je žena starija od 35 godina, kao i kad muškarac ima manje od deset miliona spermatozoida u ukupnom uzorku. Odustajanjem od inseminacije se ostvaruje ušteda u postupcima koji ne daju željeni efekat.\nB. Caranović – D. Matović\nTagovi :muška neplodnost, plodnost, spermatozoid, sterilitet, veštačka oplodnja, zatrudnjivanje


f Zahtev NVO: Posebno ministarstvo za upravljanje životnom sredinom - Arhus Centar Subotica\nZahtev NVO: Posebno ministarstvo za upravljanje životnom sredinom\nTu inicijativu su pokrenuli Mladi istraživači Srbije, Beogradski fond za političku izuzetnost, Centar modernih veština, Beogradska otvorena škola, Inženjeri životne sredine, GM Optimist i Evropski pokret u Srbiji.\n"Jedno od najzahtevnijih poglavlja u pregovorima je životna sredina, a trećina ukupnog EU zakonodavstva odnosi se na životnu sredinu", podseća se u saopštenju.\nNevladine organizacije su podsetila da je Evropska komisije ocenila da je zaštita životne sredine oblast u kojoj će Srbija "morati da uloži najviše napora za potpuno postizanje evropskih standarda".\nKako se navodi, zaštita i unapređenje životne sredine nije tema koja je politički obojena, a izuzetno je važna za svakodnevi život gradjana i gradjanki Srbije.\nCivilni sektor traži i da se zadrži mehanizam "zelene stolice" u Odboru Skupštine Srbije za zaštitu životne sredine koji omogućava učešća nevladinih organizacija u radu tog odbora.


Nemačka ukinula subvencije za Teslu - Auto Republika\nNemačka vlada uklonila je Teslu sa liste električnih automobila za koje važe državne subvencije, zbog jednostavnog razloga, Teslini modeli su preskupi.\nNaime, Nemci tvrde da je nemoguće naručiti osnovnu verziju Modela S, bez nekih dodataka koji cenu ovog modela podižu na više od 60.000 evra, što je magična cifra iznad koje nemačka vlada neće isplaćivati subvencije građanima. S druge strane, u Tesli tvrde da je ovo lažna optužba, i da je potpuno moguće naručiti Model S u osnovnom paketu opreme, i dodaju da je granica od 60.000 evra postavljena isključivo kako bi se naškodilo Tesli.\nProšle godine Nemačka je počela sa sprovođenjem plana za popularizaciju „zelenih“ automobila, odnosno električnih i plug-in vozila. Ovaj plan vredan je milijardu evra (delimično ga finansira i nemačka automobilska industrija) i podrazumeva subvencije za kupovinu pomenutih automobila. Za električne modele nemačka vlada daće 4.000 evra, a za plug-in vozila 3.000 evra. Gornja granica od 60.000 evra postavljena je kako bi se iz politike subvencionisanja isključili „preskupi premium modeli“.\nSlične subvencije postoje u brojnim državama Zapadne Evrope, a Tesla, iako tvrde da su nemačke optužbe lažne, obećavaju da će istražiti navode germanskih zvaničnika, i istražiti da li zaista neki dileri u toj zemlji ne žele da prodaju Model S u osnovnom paketu opreme.\nTesli definitivno već mesecima ne cvetaju ruže, a pad prodaje vozila u Nemačkoj, mogao bi biti so na ranu, obzirom da ova kompanija trenutno gubi 8.000 dolara svakog minuta.\ntags: izdvojeno nemačka subvencije tesla\nprevious Nissan tuži Indiju, traže više od 770 miliona dolara\nnext Mazda – poslednji bastion esencije automobilizma


Otvoren konkurs za izbor osam nastavnika srpskog jezika u Sloveniji – RASEJANJE.info\n17.07.2020 18.07.2020 Katarina\tkonkurs, Ministarstvo prosvete nauke i tehnološkog razvoja Republike Srbije, Slovenija, Srpska dopunska škola\nMinistarstvo prosvete, nauke i tehnološkog razvoja Republike Srbije raspisalo je konkurs za izbor osam nastavnika koji će od školske 2020/2021. godine biti angažovani na dopunskoj nastavi srpskog jezika u osnovnim školama u Sloveniji.\nKonkurs je otvoren do 27. jula 2020. godine i prijave sa posebnom dokumentacijom treba poslati na adresu Ministarstvo prosvete, nauke i tehnološkog razvoja, Nemanjina 22-26 11000 Beograd sa naznakom Prijava na konkurs – izbor nastavnika za rad u inostranstvo.\nKandidat koji želi da konkuriše, mora da ispunjava posebno uslove za nastavnike predviđene odredbama Pravilnika o ostvarivanju obrazovno-vaspitnog rada u inostranstvu i to:\nda je u radnom odnosu na neodređeno vreme u školi u Republici Srbiji\nda poseduje dozvolu za rad – licencu\nda ima najmanje pet godina radnog iskustva u oblasti osnovnog obrazovanja i vaspitanja\nda poseduje uverenje i potvrde kojima dokazuje stalno stručno usavršavanje u oblasti obrazovanja, u skladu sa pravilnikom kojim se propisuje stručno usavršavanja\nda poseduje osnovno znanje za rad na računaru\nda zna jezik strane države u koju se upućuje ili drugi svetski jezik, na nivou B1 Zajedničkog evropskog jezičkog okvira\nda ispunjava propisane zakonom i pravilnikom koji se propisuje vrsta stručne spreme nastavnika i stručnog saradnja u osnovnoj školi za ostvarivanje nastave iz odgovarajućih predmeta, i to za:\nnastavnika srpskog jezika i književnosti\nKonkurs se raspisuje za angažovanje osam nastavnika koji će raditi u Republici Sloveniji.\nKandidati koji konkurišu obavezni su da uz svoje prijave dostave\ndokumentaciju kojoj se dokazuje ispunjenost uslova Konkursa iz tačke 1, 2, 3, 4, 5, 6, 7 (kopije dokumenata moraju biti overene)\nkontakt podatke (adresa, mesto boravka, adresu elektronske pošte, lični kontakt telefon i telefon ustanove u kojoj su zaposleni).\nPo isteku roka za dostavu prijava, kandidati koji su dostavili urednu dokumentaciju i ispunjavaju uslove propisane Konkursom, biće blagovremeno obavešteni o mestu i vremenu intervjua, koji će sa kandidatima voditi Komisija za izbor nastavnika koji se upućuju i inostranstvo. Konačnu odluku o izboru nastavnika koji će ostvariti obrazovno vaspitni rad na srpskom jeziku u inostranstvu, donosi ministar prosvete, nauke i tehnološkog razvoja.\n← Kako knezu Milošu ugoditi -Anegdote iz života srpskih književnika\nRežim ulaska državljana Republike Srbije po zemljama u uslovima pandemije →


Ovo je mesto gde se možete u potpunosti ogoliti, kaže za sebe maleni dom smešten u blizini malene reke i velikog zelenila...\nNeverovatan pejzaž i posebna misija učestvuju u kreaciji specifičnog utočišta van grada koje svojim stanarima pruža kontakt sa samom suštinom prirode. Blagotvoran uticaj ovakve jedne konstrukcije naučno je dokazan – reč je o arhitekturi koja ne ostavlja nikakve posledice na zdravlje prirode.\nJednostavne strategije stvaraju lokalnu tehnologiju, dok niska cena i prilagodljivost vremenskim uslovima omogućavaju korišćenje modularnih tehnika – one se stalno mogu proširivati ali i ukloniti po potrebi. Arhitektonski odgovor je jednostavan ali ne i očigledan jer je strategija takozvane niske tehnologije zasnovana na radikalnoj odluci da se kao osnova ovakvog projekta koristi šperploča.\nUz to, trebalo je razmotriti i dva osnovna izazova dizajna: ventilaciju u toploj vlažnoj klimi kao i pronalaženje rešenja za odbranu od jakih kiša koje su karakteristične za ovaj kraj tokom većeg dela godine. Drvo, kamen, metal i staklo u kombinaciji poslužili su kao čisto i proporcionalno rešenje koje je uz to bilo i najefikasnije i najfleksibilnije.\nŠperploča je obezbedila strukturu i formu, drvo zaštitu od kiše, a staklo je eliminisalo barijeru između unutrašnjosti i spoljašnjosti. Celokupna konstrukcija je podignuta kako bi se spasila od eventualnih poplava, dok su zidovi i krovovi ispunjeni strukturnim gredama kako bi stvorili dodatnu vazdušnu komoru i garantovali adekvatnu ventilaciju enterijera.\nNa kraju ne smemo zaboraviti da pomenemo ni impresivno dvoslojno krovno rešenje koje se može pomerati i time omogućiti kontrolu direktne sunčeve svetlosti bez gubitka veze sa nebom ali ni sa okolinom.


Državna uprava • Saobraćaj • Saopštenje • Finansije\nPrekršajni sud u Beogradu obustavio je prekršajni postupak protiv direktora Er Srbije Daneta Kondića nakon što je prethodno dozvolio da postupak zastari.\nDJB je podneo prekršajnu prijavu u junu 2015. protiv Kondića zbog ignorisanja zahteva za pristup informacijama od javnog značaja i zakonske obaveze da na isti odgovori u zakonskom roku.\nPutem zahteva za informacije od javnog značaja 12.11.2014. godine tražili smo kopije zapisnika sa sednica Nadzornog odbora i Skupštine akcionara održanih 2013. i 2014. godine u ‘’Jat airways’’ odnosno ‘’Air Serbia’’.\nDane Kondić, kao odgovorno lice i direktor akcionarskog društva Er Srbija bio je u zakonskoj obavezi da odgovori na zahtev lično ili preko lica na koje je preneo ovlašćenje, ili da donese obrazloženo rešenje o odbijanju zahteva.\nEr Srbija je gubitaš koji netransparentno posluje, oštećuje budžet Srbije i zbog toga krije informacije o svom radu.\nEr Srbija, odnosno JAT je u 2015. godini, kada se izuzmu subvencije, ostvario poslovni gubitak od preko 45 miliona evra. Kada ovom iznosu dodamo poslovni gubitak od 75 miliona evra iz 2014. godine, dolazimo do gubitaka Er Srbije od 120 miliona evra.\nGrađani Srbije su u isto vreme ER Srbiji dali subvenciju u istom iznosu od 120 miliona evra, a platili su i stare dugove Er Srbije u iznosu od 150 miliona evra. Ukupno je u Er Srbiju, na račun građana Srbije, otišlo 270 miliona evra, da bi Vlada mogla da obmanjuje javnost i da se hvali kako je Er Srbija postala profitabilna kompanija.\nU toku 2016. godine Er Srbija je ponovo primila subvencije od države vredne 4,95 milijardi dinara (oko 40 miliona evra).\nIako je prekršio Zakon, sudije nisu smele da kazne direktora Er Srbije ni najmanjom kaznom od 5.000 dinara pa su pustile da slučaj zastari. Podsetimo, predviđena novčana kazna za prekršaj iz člana 46. st. 1. tačka 8. Zakona o slobodnom pristupu informacijama od javnog značaja iznosi od 5.000 do 50.000 dinara. Ovo je dokaz da pravosuđe u strahu od izvršne vlasti na čelu sa SNS-om obesmišljave sve zakone.\nIdentičnu situaciju imali smo prošle godine kada je Prekršajni sud dozvolio da zastari prekršaj ministra Aleksandra Antića, protiv koga je DJB podneo krivičnu prijavu zbog skrivanja biografije Vučićevog kuma Nikole Petrovića.\nDosta je bilo se zalaže za potpunu transparentnost države na svim nivoima vlasti. Podaci o poslovanju i načinu trošenja novca moraju biti dostupni na sajtovima institucija, javnih preduzeća, fondova i agencija. Interes građana je da nas vode najbolji, odgovorni ljudi čiji rad je podložan javnom ocenjivanju i kontroli.\nPresuda je doneta 31. marta 2017. Godine ali je zbog uobičajene prakse da dugo putuje od suda, u DJB stigla tek krajem novembra.\nRešenje Prekršajnog suda u Beogradu\nPrekršajna prijava protiv direktora Er Srbije\nOznakeEr Srbija Naslovna-traka Naslovna-centar\n1 Komentar na "Prekršajni sud omogućio da zastari postupak protiv direktora Er Srbije"\n„Presuda je doneta 31. marta 2017. Godine ali je zbog uobičajene prakse da dugo putuje od suda, u DJB stigla tek krajem novembra.“ Zastarelo,platio bi kaznu od 5000 din ali ni to nije smelo da se dosudi,pa putovanje od suda do oštećenog…ko preživi pričaće.Koja smo mi komedija od države…\n4. decembra 2017. 15:39\nDušan Pavlović: Parazitske institucije u Vladi Srbije


Oproštajna žurka Mege u znaku Miškovića - BasketballSphere\nMega Bemax završila je nastup u ABA ligi 2017/18 pobedom nad Igokeom u Sremskoj Mitrovici – 99:87 (31:16, 19:26, 20:27, 29:18).\nTim Dejana Milojevića verovatno će zauzeti deveto mesto, sa skorom 8-14, a Igokea deseto sa 7-15, sve to pod uslovom da Crvena zvezda ne dozvoli senzaciju u ponedeljak protiv Cibone.\nOva utakmica pokazala je da Milojević, ali i svi iskreni ljubitelji košarke, mogu da žale što je Nikola Mišković, predvodnik juniorske reprezentacije Srbije u pohodu na evropsko zlato 2017. u Bratislavi, zbog operacije skočnog zgloba propustio skoro čitavo regionalno takmičenje.\nMišković je u pobedi nad Igokeom za samo 16 minuta postigao 17 poena, uz šut 4/5 za dva i 3/4 za tri poena.\nAko ništa drugo, skrenuo je pažnju na sebe pred domaću Superligu, koja će po svoj prilici početi 19. aprila i najavio dobre partije kada u oktobru krene novi ciklus ABA lige – naravno ako se Mega kroz Superligu Srbije plasira u nju.\nMEGA: Aranitović 8 (3sk, 3as), Sinovec 11 (8sk, 12as, 5izg), Marjanović 9 (4izg), Čančar 11 (6sk, 3as, 3blk), Čarapić 10 (4as), Bitadze 18 (5sk), Lazić 15 (6sk), Koprivica, Samardžiski, Mišković 17, Kapetanović.\nIGOKEA: Ponjavić 11 (5sk, 4izg), Artis 23 (10as, 6ukr, 5izg), Gajić, Glogovac, Nikolić, Milošević 14 (5sk, 5as, 3ukr), Jevtović 16 (5sk), Radivojević 13 (6sk, 7as), Ljubičić 2, Rikić 8 (4sk, 2ukr).\nKOJE UNIVERZITETE (NE)ĆE ZARAZITI „MARTOVSKO LUDILO“


Na Savindan dodeljene nagrade najuspešnijima na jugu Srbije | Pirot Info\nNaslovna VESTI Južne vesti Na Savindan dodeljene nagrade najuspešnijima na jugu Srbije\nNa dan Svetog Save koji je ujedno i školska slava, lokalne samouprave na jugu Srbije uručile su nagrade, povelje, zahvalnice, a spektar nagrađenih je poprilično širok – od đaka i studenata, prosvetara, do sportista i domova zdravlja.\nU Vranju su dodeljena specijalna priznanja „Sveti Sava” za sveukupan rad i dostignuća u oblasti obrazovanja, a ovogodišnji laureati su Predškolska ustanova „Naše dete”, Osnovna škola „Vuk Karadžić”, Gimnazija „Bora Stanković“ i Miomir Dejanović, nastavnik razredne nastave u Osnovnoj školi „Svetozar Marković.\nNagrade su drugačije koncipirane u Pirotu pa se tamo dodeljuju tri vrste priznanja koje je ove godine zavredilo 15 dobitnika.\nPriznanja sa zlatnikom dobili su vaspitačica Predškolske ustanove “Čika Jova Zmaj“ Bojana Rančić, profesor razredne nastave OŠ “Dušan Radović“ Maja Sokolović, nastavnik fizike u Osnovnoj školi “Dušan Radović“ Goran Ignjatović, profesor fizike u Gimnaziji Nina Jovanović i profesor violine u Muzičkoj školi “Dr Dragutin Gostuški“ Dragan Jovanović.\nPriznanja sa srebrnjakom zavredili su vaspitačica Predškolske ustanove “Čika Jova Zmaj“ Milena Cvetković, nastavnica razredne nastave u Osnovnoj školi “8. septembar“ Dragana Madić, profesor hemije u Osnovnoj školi “Vuk Karadžić“ Gordana Pejić, profesor hemije u Gimnaziji Brankicia Savić i profesor fizičkog vaspitanja u Mlekarskoj školi Draganu Jovanoviću.\nDiplome su dobili Tim vrtića “Lane“, Projektni tim “Mladi čuvari Stare planine“ Osnovne škole “Vuk Karadžić“, Tim za pisanje i realizaciju projekata Mlekarske škole, Aktiv nastavnika hemije u Gimnaziji i aktiv nastavnika fizike u Osnovnoj školi “8. septembar“.\nU Leskovcu su tradicionalno uručene nagrade najuspešnijim učenicima, studentima, sportistima, umetnicima i mladim talentima sa teritorije Grada, a za 278 nagrađenih je izdvojeno iz budžeta 8,73 miliona dinara.\nPo 30.000 takmičarima za 1. mesto, po 20.000 za 2.i 3 mesto na republičkim takmičenjima. Za zimske seminare u Petnici 15.000, a za letnje 30.000. Studenti s prosekom u prethodnoj godini od 9 do 9,5 dobili su 30.000, oni sa prosekom ocena od 9.5 do 9,9 dodeljeno je 35.000, a oni sa prosekom ocena 10 dobili su 40.000. Za sportiste, članove reprezentacije i osvajača prvih mesta 30.000, a za 2.i 3.mesto 20.000 dinara – nagrade su za najuspešnije Leskovčane.\nU Nišu nije bilo javne dodele nagrada, a sudeći po odluci Gradskog veća, diplome, plakete i novčanu nagradu od 50.000 dinara dobiće 14 najboljih studenata i devet diplomaca sa prosečnom ocenom 10.\nSvetosavska povelja i Svetosavske zahvalnice, ove godine u Topličkom okrugu pripale su najzaslužnijim zdravstvenim radnicima, u prokupačkom kovid odeljenju i prijemno-trijažnim ambulantama Domova zdravlja u Kuršumliji, Blacu, Žitorađi i Prokuplju.\nPrethodni tekstU Srbiji 20 preminulih i 1.839 zaraženih\nSledeći tekstOsnovna škola “Hristo Botev” obeležila Savindan, promovisana knjiga “150 godina osnovnog obrazovanja u Caribrodu / Dimitrovgradu”


Šta su zoonoze i kako nastaju? - ORCA\nHome/Vesti/Šta su zoonoze i kako nastaju?\nŠta su zoonoze i kako nastaju?\nNedavna erupcija COVID-19 blizu “vlažne” pijace u Vuhanu, u Kini – gde su prodavci donosili razne žive divlje životinje na jedno mesto radi njihove prodaje, klanja i konzumiranja – skreće nam pažnju na fenomen iskazan rečju koja je sve više poznata široj javnosti: zoonoza.\nZoonoze su zarazne bolesti – uzrokovane bakterijama, virusima, gljivicama ili parazitima – koje se prenose sa životinja na ljude. One se mogu preneti direktnim fizičkim kontaktom, putem vazduha ili vode, ili preko posrednika kao što je insekt. Ovi zoonotski patogeni često ne utiču na životinje u kojima se nalaze, ali mogu predstavljati ogroman rizik za ljude jer oni nemaju prirodni imunitet na njih.\nPandemija COVID-19 podseća nas da stupanje u bliski kontakt sa divljim životinjama – uključujući njihove delove tela i/ili izlučevine kao što su krv, pljuvačka i urin (jaka mešavina po kojoj su mokre pijace dobile ime) – predstavlja rizik širenja patogena koji u njima žive i održavaju se u prirodnom okruženju, i koji mogu da izazovu zoonotske infekcije.\nZoonoze su, na globalnom nivou, odgovorne za oko milijardu slučajeva ljudskih bolesti i milione ljudskih smrti svake godine. Oko 60% globalno prijavljenih novonastalih bolesti smatraju se zoonozama, a 75% novih ljudskih patogena otkrivenih u poslednjih 30 godina potiče od životinja.\nZoonotske bolesti mogu biti endemske, što znači da se javljaju samo u određenoj oblasti ili populaciji, ili mogu biti epidemije, kada je njihovo širenje rasprostranjenije. Pandemija je epidemija globalnih razmera. Svetska zdravstvena ogranizacija (SZO) proglasila je COVID-19 pandemijom.\nVeliki broj životinjskih vrsta može da nosi zoonotske uzročnike, od domaćih do divljih životinja. Primeri zoonoza domaćih životinja uključuju bakterijske bolesti ešerihiju koli i toksoplazmozu. Druge zoonotske bolesti koje se šire sa divljih životinja na ljudsku populaciju uključuju virus Zapadnog Nila, SARS (teški akutni respiratorni sindrom), MERS (Bliskoistočni respiratorni sindrom), a sada i COVID-19\nOvakvo širenje patogena je značajna i rastuća pretnja globalnom zdravlju, globalnoj privredi i globalnoj sigurnosti. Analize njihovog toka kretanja ukazuju da su njihova učestalost i uticaj na ekonomiju u porastu.\nTrenutna istraživanja potencijalnih zoonotskih virusa, koje finansira projekat Američke agencije za međunarodni razvoj (USAID) pod nazivom PREDICT (predviđanje), otkrivaju nam da postoji preko 1.6 miliona nepoznatih virusa kod ptica i sisara. Na osnovu decenija stručnog rada Društva za zaštitu divljih životinja (Wildlife Conservation Society), procenjeno je da oko 700,000 ovih uzročnika može da predstavlja zoonotski rizik.\nPojava ovih još uvek neidentifikovanih pretnji rezultat je sve dubljeg jaza između ljudi i divljih ekosistema i organizama. Promene u veličini i raspodeli ljudske populacije, upotrebi zemljišta, infrastrukturi i potrošnji utiču na divlji svet, aktiviraju patogene koji vrebaju u mraku i povećavaju potencijal nastanka zoonotskih bolesti. Suočeni sa spektrom zoonotskih uzročnika koji su trenutno prisutni u prirodi, ograničavanje mogućnosti za stvaranja kontakta između ljudi i divljih životinja predstavlja najbolji način smanjenja rizika od nastanka novih zoonotskih bolesti.\nTo podrazumeva zatvaranje pijaca živih životinja na kojima se prodaju divlje životinje, jačanje napora u borbi protiv trgovine divljim životinjama unutar država, kao i van granica, i promenu rizičnih načina konzumacije divljih životinja. Očuvanje divljih životinja i divljine, poštujući životinje i njihova staništa, može da smanji prenos zoonoza, termina koju javnost sve više počinje da integriše u svoj rečnik.


08/08/2020 - podunavlje.info\nDan: 8. avgusta 2020.\nSMEDEREVO, 8. avgust 2020 – Finalni test uoči starta srpskoligaškog prvenstva fudbaleri Smedereva su uspešno rešili. U utakmici sa gostima iz Petrovca; Smederevo 1924 – Sloga 33 2:1(0:0). I na ovom, kao i na nekim prethodnim susretima, prva šansa ukazala se Đurđeviću, pošto ga je nakon uspešnog proboja po desnom boku uposlio Filipović. Uzvratio je Stefanović, čiji je udarac uspešno…\nFK Sloga 33, FK Smederevo 1924, pripremni meč, Srpska ligaLeave a comment\nNOVI SAD, 8. avgust 2020 – „Grad Novi Sad obaveštava građane da su danas, 8.8.2020. godine, brodovi Čakor i Vučevo odvučeni na za to određenu lokaciju. Grad Novi Sad izražava veliku zahvalnost Ministarstvu građevinarstva, saobraćaja i infrastrukture na hitnim i brzim reakcijama u cilјu sprečavanja nastanka bilo kakvih štetnih posledica po građane Novog Sada i Grad Novi Sad“ – ovako…\nČakor, Dunavski kej, ekološka katastrofa, ledolomci, nafta, Stari Banovci, VučevoLeave a comment\nAZANJA, 8. avgust 2020 – Da je sve kako treba, da zbog pandemije korona virusa nisu sve manifestacije otkazane ili odložene, na Trnovu Petku bi bili održani tradicionalni „Dani azanjske pogače“. Umesto toga, žene Azanje su danas, da makar na taj način održe tradiciju, uz sve mere predostrožnosti, jedan napravile štand i na njemu, u sredini, pogaču sa natpisom –…\nCOVID-19, Dani azanjske pogače, oDLOŽENO, Otkazano, tradicionalna manifestacijaLeave a comment\nSMEDEREVO, 8. avgust 2020 – Smederevska policija je u Beogradu uhapsila M.N. (26) i S.A. (31) iz Beograda, pošto se za njih dvoje osnovano sumnja da su u julu ove godine ukrali više odevnih predmeta iz prodavnice „H i M“ u Stop Shop tržnom centru u Smederevu. Njih dvoje su, kako se sumnja, razgledali i birali odevne predmete, sa kojih…\nKOVIN, 8. avgust 2020 – Centar za kulturu Kovin uključio se u humanitarnu akciju za sugrađanku Lanu Bulatović, organizujući prodaju fotografija, reprodukcija iz knjiga „Kovin u našem sećanju“ i „Lepota kovinskog pejzaža“ knjiga 1. – zima. Reprodukcije su štampane na arhivskom papiru i platnu, kaširane na peni, a prodaja je na terasi Centra za kulturu svakog dana od 10 do…\nCentar za kulturu Kovin, Humanitarna akcija, Lana BulatovićLeave a comment\n23/05/2022, 5:26 pm


Mulić sa ekipom "Kajak Haus" najbolji na takmičenju “4 Elements 2018”\nNajbolji crnogorski biciklista Demir Mulić, član biciklističkog kluba "MFR-Tempo" iz Bijelog Polja učestvovao je na štafetnom takmičenju ekstremnih sportova na Balkanu “4 Elements 2018” i osvojio prvo mjesto sa ekipom "Kajak Haus" iz Beograda.\nNaime, takmičenje “4 Elements 2018” odražno je proteklog vikenda u Srbiji, na čuvenoj mističnoj planini Rtanj nadomak Sokobanje, a Mulić je poziv za učešće dobio od kombinovanog tima "Kajak Haus" iz Beograda, koja je ubjedljivo mjesto sa vremenom od 4:01:51 ostvarila upravo zahvaljujući sjajnom Bjelopoljcu.\nNa ovom prestižnom takmičenju drugoplasirana je bila ekipa "Specijalna brigada" sa zaostatkom preko sedam minuta, dok je kao trećeplasirana u cilj ušla ekipa "Dynamic" sa zaostatkom od 36 minuta.\n“4 Elements 2018” - takmičenje sačinjeno iz pet sportskih disciplina - planinskog trčanja, paraglajdinga, vožnje kajaka, plivanja i biciklizma, ove godine okupilo je preko 140 takmičara iz svih država regiona, čime je još jednom potvrđen kvalitet ove sportske manifetsacije.\nIzvor i foto: MFR-Tempo cycling team\nFudbaleri Jedinstva dočekuju sjutra Igalo, navijači pripremaju spektakl\nJuniori Jedinstva 20. i 21. maja na turniru u Podgorici\nIbrahimović će o planovima na kraju sezone


Valjevo Архиве - Page 508 of 534 - Valjevo\n11. September 2016.\tComments Off on Uhapšen diler heroina\n10. September 2016.\tComments Off on Danas odluka o minimalnoj ceni rada\nPrema pisanju Blica Socijalno-ekonomski savet održaće danas redovnu sednicu, čija će centralna tema biti odluka o povećanju minimalne cene po radnom satu za 2017. godinu. Sednici će prisustvovati predsednik Vlade Srbije Aleksandar Vučić. Nezvanično, minimalackoji trenutno iznosi 121 dinar bi mogao da bude povećan na 129 dinara. Procene sindikata pokazuju da u Srbiji oko 300.000 – 350.000 radnika prima minimalac. Inače, zakonski rok ...\n10. September 2016.\tComments Off on Za bezbedniji saobraćaj u Valjevu\nPredstavnici Saobraćajnog fakulteta iz Beograda održali su prezentaciju prve faze studije „Strategija bezbednosti saobraćaja grada Valjeva za period 2016 -2020. godine i predlog akcionog plana za sprovođenje strategije“. Sastanku su prisustvovali predstavnici Koordinacionog tima, koji je formirao gradonačelnik, a koji se sastoji od predstavnika svih relevantnih isntitucija u Gradu – Policijske uprave, sudova, gradskih službi i javnih preduzeća koja se ...\n10. September 2016.\tComments Off on Gradsko veće o izmenama Statuta grada Valjeva\nIzmenama i dopunama Statuta grada Valjeva, čiji su predlog odluke usvojili članovi Gradskog veća na današnjoj sednici, usklađene su odluke i drugi akti sa izmenama zakona, obrazložio je Mihailo Milutinović, predsednik Komisije za izradu nacta akta o promeni Statuta grada Valjeva, potrebu za izmenom najvišeg pravnog akta grada Valjeva. „Osnovni motiv za donošenje izmena leži u činjenici da smo mi ...\n10. September 2016.\tComments Off on KO ĆE TO DA PLATI – GRADONAČELNIK ILI NJEGOV ZAMENIK?\nProšlo je nešto više od 3 meseca od formiranja nove vlasti, a računi i kazne stare garniture gradskih čelnika stižu na naplatu. Pristižu presude o saobraćajnim prekršajima i parking kaznama napravljenim u prethodne dve i po godine, a cifre se kreću od 1.800,00 do 101.000,00 dinara. Po zakonu, sve to mora platiti Grad Valjevo, odnosno građani koji pune budžet grada. ...\n9. September 2016.\tComments Off on Matična biblioteka „Ljubomir Nenadović“ – kulturna dešavanja u septembru\nSeptembar će biti u znaku manifestacije Ljubini dani i dodele Nagrade Ljubomir P. Nenadović za najbolju putopisnu knjigu na srpskom jeziku, koju će ove godine, na osnovu odluke žirija, dobiti akademik Ljubomir Simović. Svečano uručenje Nagrade je u Brankovini, u sredu, 14.septembra, u 12 časova. Za sve informacije možete se obratiti na telefone: 014/ 291 120, 291 130 Dobro došli ...\n9. September 2016.\tComments Off on BOGAT PROGRAM I VELIKI USPESI UČENIKA I PROFESORA MUZIČKE ŠKOLE ‘’ŽIVORAD GRBIĆ’’\nU protekloj školskoj godini, učenici muzičke škole ‘’Živorad Grbić’’ osvojili su 241 nagradu na brojnim takmičenjima u zemlji i inostranstvu, potvrdila je za naš sajt direktorka Suzana Perić. Na takmičenju pijanista, koje je održano u Rumuniji, Dimitrije Ranisavljević i Tijana Madžarević, osvojili su dve prve nagrade, iz klase profesorke Milice Prodanović. Još jedan značajan uspeh učenika na međunarodnim smotrama, ostvaren ...


Isplaćen novac za izradu projektne dokumentacije za rekonstrukciju Dečjeg dispanzera - JUGPRESS\nIz budžeta grada Leskovca isplaćena je suma u iznosu od 1.897.236 dinara na ime izrade projektne dokumentacije za rekonstrukciju i dogradnju Dečjeg dispanzera i članarine za 2022. godinu u okviru Pokreta za decu „Tri plus“. Radovi na objektu Dečjeg dispanzera realizovaće se sredstvima Kancelarije za upravljanje javnim ulaganjima.\nInače, Pokreta za decu „Tri plus“grad Leskovac je pristupio 2021. godine i na taj način aktivnim merama proširio podršku populacionoj politici koju vodi država Srbija. Pravo na ponosnu karticu imaju sve porodice sa troje i više dece, od kojih je bar jedno dete maloletno. Dobijanjem ponosne kartice roditelji sa troje i više dece će moći da ostvare brojne popuste kod više od 1500 privrednih subjekata koji su pristupili članstvu i na taj način daju svoj doprinos povećanju nataliteta, a javni poziv porodicama sa troje i više dece da se prijave za izdavanje i korišćenje ponosne kartice „Cena minus za 3+“ biće objavljen na zvaničnoj internet prezentaciji grada Leskovca.


IT hakaton u Novom Pazaru\nNaslovnica Sjeverni Sandžak Novi Pazar IT hakaton u Novom Pazaru\nCentar za razvoj informacionih tehnologija iz Novog Pazara će u saradnji sa Internacionalnim univerzitetom realizovati projekat “Novi digitalalni Pazar”, koji će kroz upotrebu IT tehnologija pokušati da reše probleme koji postoje u gradu, rekao je menadžer projekta Tarik Biševac.\nOn je za radio Sto plus istakao da je ovaj projekat deo hakatona-događaja na kojima se IT zajednica susreće sa društvenim problemima i gradi digitalna rešenja, razvijanjem originalnih web i mobilnih aplikacija.\n“Ovaj hakaton predviđen je kao maraton u trajanju od 24 sata i na njemu mogu učestvovati pojedinci ali i timovi. Bavićemo se temom izrade digitalnih rešenja od značaja za Novi Pazar i okolinu, bilo da su to web ili mobilne aplikacije, sajtovi ili integrisani sistemi odnosno softveri”, rekao je Biševac.\nOn je dodao da se za ovaj događaj mogu prijaviti aktivisti, developeri i dizajneri iz cele Srbije, a prednost će imati učesnici iz Novog Pazara i okoline.\nPrijave za hakaton počele su danas i trajaće do 28.marta a, događaj će biti realizovan 13. i 14. aprila na Internacionalnom univerzitetu.


Veliko interesovanje za Ford Mustang Mach E u Americi - Auto Republika\nIako su ga mnogi brzo osudili i rekli da sramoti istoimeni mišićavi kupe, i da se Li Ajakoka sigurno “okreće u grobu”, Fordov elektronički krosover Mustang Mach E je u februaru imao prvi ozbiljniji mesec kada je zabeležio solidnu prodaju. Isporuka je zvanično startovala u decembru prošle godine, kada su tri primerka pronašla vlasnike, dok ih je u januaru bilo 238, a u februaru čak 3.739.\nFord tvrdi da je prodaja svih elektrifikovanih vozila, u koje spadaju i hibridi, u prva dva meseca veća za 56,1% u poređenju s istim periodom prošle godine, a pored modela s oznakom Mach E, američki gigant prodaje i hibride F-150, Escape/kuga i Explorer.\nAko pitate čuvenu konsultantsku kuću Morgan Stanley, uspeh Mustanga je još veći i (možda) je igrao veliku ulogu u padu Tesle. Naime, kompanija iz američke savezne države Kalifornije je zabeležila pad obima isporuka od 12% u februaru, i nagađa da je ključni razlog toga popularnog Fordovog modela.\nMorgan Stanley dodaje da je tržište električnih automobila bilo veće za 40% u prva dva meseca ove godine, ali da Tesla više nije taj entitet koji ima najviše dobrobiti od takvog trenda, i da je Mach E verovatno ukrao većinu novih kupaca. Veliko interesovanje važi i za Chevrolet Bolt, ali verujemo da je ključni razlog toga odluka izložbeno-prodajnih salona da ponudi lizing uslove koji predviđaju da za samo 49 američkih dolara mesečno možete voziti nov elektromobil, o čemu smo nedavno pisali.\nNaravno, Tesla je i dalje apsolutni lider vozila na struju “preko bare”. Kompanija je u februaru isporučila 21.550 vozila, a svih 15 konkurenata zajedno “samo” 9.527. Što se tiče samog Forda, proteklog meseca je prodato 155.856 novih vozila, što je za 13,6% manje u poređenju sa 2020. godinom, a pored modela Mach E, odličan mesec je imao i novi Bronco Sport.\ntags: američko tržište elektromobili Ford Mustang Mach E tesla\nprevious Još jedna država zabranjuje prodaju novih automobila sa SUS motorima\nnext Rumunija: Otkačio se točak s kamiona i usmrtio gosta u bašti motela uz magistralu\nJeste malo bezveze ovako nešto krstiti Mustang, ali meni se sviđa\nNova ulaznica u svet BMW serije 6 GT je 620d\nFerrari spremio novi superautomobil\n10/05/2019 - 08:18\nHyundai predstavio i20 N-Line (GALERIJA)\n30/09/2020 - 09:54\nDelphi nudi validnu alternativu dizel tehnologiji\n28/08/2017 - 09:57


Drugi paket ekonomskih mera za pomoć privredi – priprema za tešku jesen - European Western Balkans\nAutor Nikola Cuckić 05. 08. 2020. 05. 08. 2020.\nBEOGRAD – Mere Vlade Srbije za pomoć privredi u okviru drugog paketa treba posmatrati kao međukorak kojim se održavaju rezultati postignuti prvim paketom. Kako nas očekuje teška jesen i porast nezaposlenosti, potrebne su mere usmerene na tačno određene sektore, podrška za nezaposlene i podsticaj za nova zapošljavanja, poručuju iz Centra za evropske politike (CEP) i Nacionalne alijanse za lokalni ekonomski razvoj (NALED).\nVlada Srbije je 31. jula usvojila Zaključak o drugom paketu ekonomskih mera za pomoć privatnom sektoru u ublažavanju posledica koronavirusa (COVID-19) u vrednosti od 66 milijardi dinara ili oko 564 miliona evra.\nNovi ciklus pomoći predviđa isplatu 60% minimalne zarade za mikro, mala i srednja preduzeća, kao i odlaganje plaćanja poreza i doprinosa za jedan mesec. Ovom merom pomoći biće obuhvaćeno više od milion zaposlenih u oko 235 hiljada privrednih subjekata. Što se tiče velikih privrednih subjekata za njih je predviđen nastavak pomoći u visini od 50% minimalne zarade po zaposlenom koji su imali prekid radnog odnosa od najmanje 15 radnih dana u junu i julu 2020. godine.\nPrema rečima ministra finansija Siniše Malog, novina ovog paketa je što se odnosi i na firme koje su osnovane u periodu od 15. marta do 20. jula 2020. godine, kojih ima oko 13.550, prema podacima Agencije za privredne registre. Prema Zaključku Vlade, za ovu kategoriju privrednih subjekata namenjena je jednokratna pomoć u visini 120% minimalne zarade koja će biti isplaćena u septembru.\nOno što je još važno istaći jeste da je uslov za korišćenje pomoći nesmanjivanje broja zaposlenih za više 10% od strane preduzeća koja su pomoć iskoristila, a u periodu od tri meseca od isplate poslednjeg direktnog davanja, što je do kraja 2020. godine. Uz navedeno, Narodna banka Srbije propisala i dodatni moratorijum kojim je omogućen još jedan zastoj u izmirenju obaveza po osnovu kredita, kreditnih proizvoda i lizinga, na dva meseca.\nPrecizne ekonomske mere čekaju analizu Ministarstva finansija\nMeđutim, iako su prvobitno iz Ministarstva finansija najavljene selektivne, odnosno mere usmerene na pogođene sektore privrede to se nije desilo, s obzirom na to da pomoć ne pravi razliku među privrednim subjektima po stepenu ugroženosti.\nOvakvu odluku Vlade da ipak ne donese mere specifične za određene sektore, saradnik u Centru za evropske politike (CEP) i koordinator Radne grupe Nacionalnog konventa o Evropskoj uniji (NKEU) za poglavlja 4 i 9, Marko Obradović je za European Western Balkans objasnio time da je Ministarstvu finansija potrebno vreme da uradi preciznu analizu, kao i da Vlada i Narodna skupština nisu do sada radili u punom kapacitetu, te da je to razlog zbog kojeg vidimo delimičnu „reprizu“ prvih mera, koje predstavljaju međukorak da se sačuva pozitivan efekat prvog paketa.\n„Mišljenja smo da je istraživanje koje sprovodi Ministarstvo finansija, a sa ciljem da se sakupe svi relevantni podaci kako bi se za jesen pripremile precizne mere i direktno ublažile konkrentne posledice sa kojima se preduzeća suočavaju izuzetno važno i da će ono poslužiti kao osnova za targetirane mere, upućene sektorima na koje je najviše uticala ekonomska kriza izazvana COVID-19“, objasnio je Obradović.\nOsvrnuvši se na prvi paket ekonomskih mera, on je ocenio da je ta pomoć uspostavila odnos poverenja između države i preduzeća, pa nije došlo do značajnog povećanja nezaposlenosti, a time ni do značajnog pada domaće tražnje, ocenivši da su dosadašnje mere ostvarile svoj cilj.\n„Ukazali bismo da su skoro sve dosadašnje mere u potpunosti ostvarile svoj cilj, osim mere izdavanja korporativnih obveznica, pa stoga smatramo izuzetno važnim da se dodatna energija posveti sprečavanju da entiteti koji su povezani sa državom poput javnih i državnih preduzeća ili jedinica lokalne samouprave, postanu generatori nelikvidnosti i tako obesmisle i anuliraju sve dosadasnje napore drzave“, naveo je Obradović.\nTeška jesen pred nama, biće potrebni podsticaji za nova zapošljavanja\nS obzirom na to da pandemija koronavirusa traje duže nego što se očekivalo kada je donet prvi paket ekonomskih mera, Jelena Rančić, savetnica u Nacionalnoj alijansi za lokalni ekonomski razvoj (NALED) i koordinatorka Radne grupe Nacionalnog konventa o Evropskoj uniji (NKEU) za Poglavlje 16, rekla je za European Western Balkans da se nažalost očekuje da na jesen stigne „prava“ ekonomska kriza, ovaj put uzrokovana padom tražnje.\n„Prvi talas krize je došao kao posledica zdravstvene krize i šoka na strani ponude (poremećaji u lancu snabdevanja). Međutim očekivani pad tražnje kako za inostranim tako i za domaćim proizvodima i uslugama u drugoj polovini godine rezultiraće recesijom i padom BDP-a od oko 3% u ovoj godini“, navela je Rančić. Ona je dodala će se ovakva kretanja brzo odraziti i na kretanja na tržištu rada, odnosno na povećanje broja nezaposlenih i rada na crno.\n„U prvom talasu krize hitnost donošenja mera je prevagnula nad selektivnošću. Kao što smo videli i na primerima velikog broja evropskih zemalja i zemalja u okruženju, ključna je bila brza reakcija fiskalne i monetarne politike, što se pokazalo opravdanim“, istakla je ona.\nGovoreći o tome šta je potrebno da se dalje učini i kakav ekonomski odgovor spremiti na tešku jesen pred nama, s obzirom na to da pandemija neće otići uskoro kako smo se nadali, Rančić je rekla da bi novi paket ekonomskih mera trebalo usmeriti ka onim sektorima koji su, prema trenutno dostupnim pokazateljima, najviše pogođeni poput turizma, ugostiteljstva, transporta i zanatskih usluga.\n„U tom smislu prioritet ekonomske politike treba da budu naknade za nezaposlene i obezbeđivanje sredstava za aktivne mere kojima bi se stimulisalo novo zapošljavanje. U cilju efikasnije i brže reakcije na krizu smatramo da je potrebno da država što hitnije izradi ‘plan kontinuiteta funkcionisanja’ svih organa u javnom sektoru (kako na republičkom tako i na lokalnom nivou), a isto važi i za privredna društva“, naglasila je Rančić i dodala da ne manje značajno, posebno u ovakvim uslovima, jeste uredno izmirenje svih dospelih obaveza od strane javnog sektora ka privredi.\n„Oporavak neće biti lak i brz, ali ključno je da u novom talasu krize mere budu dobro odmerene i adekvatno usmerene. Poseban i vrlo važan segment mera treba da bude usmeren ka unapređenju zdravstvenog sistema i obezbeđenju efikasne zdravstvene zaštite svih pacijenata. Smatramo da je neophodno maksimalno optimizovati procedure i prebaciti najveći deo funkcionisanja javnog sektora na digitalni način, pošto se ispostavilo da je to i za privredu i za državu, a naročito za zdravstveni sistem sigurnije i efikasnije“, zaključila je Rančić.\nCEPCOVID-19EKONOMSKE MEREEUZATEBEJELENA RANČIĆMarko ObradovićNALED\nHan: Jačanje vladavine prava ključno za investicije


Nastavak saradnje sa AZIJSKIM GIGANTOM! Srbija spremna na dalje širenje poslovnih veza sa Korejom! | Najnovije vesti - Srbija danas\n17.05.2019. • 14:06 Tanjug\nFoto: Narodna skupština Srbije\nPredsednica Narodne skupštine Republike Srbije Maja Gojković sastala se danas sa delegacijom Parlamentarne grupe prijateljstva sa Srbijom u Parlamentu Republike Кoreje koju je predvodio predsednik PGP Đongu Li.\nNa sastanku je istaknuto da su bilateralni odnosi dve države tradicionalno dobri i prijateljski, a ova godina je posebno važna za razvoj saradnje budući da se obeležava 30 godina od uspostavljanja diplomatskih odnosa, što predstavlja odličnu priliku za intenziviranje susreta.\nGojković je napomenula da je Skupština Srbije spremna da učestvuje u obeležavanju ovog važnog jubileja i da pruži dodatni doprinos unapređenju odnosa. Predsednica Skupštine Srbije je ukazala da ima prostora za unapređenje međuparlamentarne saradnje kako na nivou radnih tela i to u oblasti spoljnih poslova, ekonomije, poljoprivrede, kulture, prosvete, turizma, sporta, životne sredine, tako i na nivou poslaničkih grupa prijateljstva i stalnih delegacija u međunarodnim parlamentarnim organizacijama.\nPredsednik Poslaničke grupe prijateljstva sa Srbijom u Parlamentu Republike Кoreje Đongu Li rekao je da je značajno da dve zemlje proširuju saradnju u svim oblastima ne samo na političkom i ekonomskom nivou. Predsednik grupe prijateljstva je istakao da je upoznat sa razvojem privrede u Srbiji i sa prednostima ulaganja i naglasio da Кoreja podržava potpuno strategiju Srbije za razvoj ekonomije.\nFoto: Tanjug/ NARODNA SKUPSTINA SRBIJE\nGojković je istakla da postoje velike mogućnosti za ekonomsku saradnju i da je Srbija spremna na dalje širenje poslovnih veza, kao i da je otvorena za nova ulaganja južnokorejskih kompanija.\nNa sastanku je naglašen značaj razvoja saradnje i na polju turizma i kulture, a Gojković je ukazala da je Srbija zainteresovana za predstavljanje svojih turističkih potencijala građanima Republike Кoreje, te istakla značaj kulturnih manifestacija, kao što je bila manifestacija "Dani korejske kulture u Srbiji".\nVESIĆ: Ðilas izneo niz laži u vezi sa "Mercedesom"\n"DIGITALNA I KREATIVNA SRBIJA - TO JE NOVI BREND KOJI STVARAMO" Ana Brnabić specijalna gošća na konferenciji "Digital day"\nGojković je napomenula da će Beograd biti domaćin 141. skupštine IPU 13-17. oktobra 2019. godine i da očekuje da korejska delegacija bude predstavljena na najvišem nivou. Takođe je navela da bi bilo značajno da se u godini jubileja od uspostavljanja odnosa realizuje poseta predsednika Parlamenta Republike Кoreje Srbiji.\nMaja Gojković Beograd delegacija Južna Koreja Džo Ho Jang\nDAČIĆ NA MADAGASKARU: Mi iz vremena Tita imamo izuzetnu saradnju sa tom ostrvskom zemljom\nSTEFANOVIĆ U POSETI VAŠINGTONU: Sa Ronom DŽonsonom otvoreno o suzbijanju svih oblika kriminala


"Vučić je ukrao šou" - BIGportal.ba\n“Vučić je ukrao šou”\n3 Jula, 2021 3 Jula, 2021 0148\nNa sajtu Atlantskog saveta objavljen je članak sa temom velikog uspeha procesa vakcinacije u Srbiji.\nObjašnjava se kako je predsednik Vučić došao u centar pažnje u specifičnoj “vakcina diplomatiji”.\nJedanaest dana nakon što je kovid 19 proglašen globalnom pandemijom, TV publika u Srbiji je doživela izvanredan prizor.\nPredsednik države Aleksandar Vučić poljubio je kinesku nacionalnu zastavu kao znak zahvalnosti za medicinsku opremu, ličnu zaštitnu opremu, a kinesko medicinsko osoblje sletelo je u Beograd 22. marta 2020. Preko noći su širom srpske prestonice nikli bilbordi na kojima su predsednik Kine i natpis “Hvala, brate Si”, piše atlanticcouncil.\nPomenuti sajt, izvor ovog – kako nazivaju – pravog primera kineske diplomatije, izgrađen je na naprednim ekonomskim i diplomatskim vezama između Pekinga i Beograda. Nakon medicinske pomoći koja je stigla u Srbiju, Kina je finansirala mrežu laboratorija za sprovođenje testova na korona virus.\nSredinom januara drugi avion u Srbiju je isporučio seriju od milion doza kineske vakcine “Sinofarm”. Predsednik Vučić je ponovo na aerodromu dočekao kineske vakcine.\nPola godine kasnije, kako ističe atlanticcouncil narativ se promenio.\nViše se ne radi o tome da Kina napada Zapad sa Balkana, već o sposobnosti Srbije da uradi više od onoga, kako navode, što se očekivalo da može. Srpske vlasti postigle su impresivan napredak u vakcinisanju svojih građana – i upotrebi vakcina kao “diplomatskog alata”.\nSrbija se, međutim, nije oslonila samo na to. Zapravo, Srbija je dobila prvu pošiljku vakcine protiv virusa korona kompanije Fajzer već u decembru 2020. godine, a premijerka Ana Brnabić tada se vakcinisala – daleko pre većine drugih evropskih lidera. Ruska vakcina Sputnjik Ve stigla je u januaru; kasnije, početkom juna, beogradski Institut Torlak postao je prvi objekat van Ruske Federacije koji ga je proizveo.\nSrpska pošiljka vakcine AstraZeneka stigla je u februaru. Srbija je uzimala vakcine iz svih izvora – Kine, Rusije i zapadnih kompanija – i maksimalno iskoristila zalihe koje je akumulirala.\nOvakav odgovor na kovid 19 pruža besprekornu ilustraciju srpske spoljne politike.\nVučić nije zainteresovan da se prikloni ni Kini ni Zapadu, pogotovo u trenucima kada se ubrzava konkurencija moći između Pekinga i Vašingtona. Veruje da interesima Srbije i njegovom ličnom programu najbolje odgovara otvorenost za posao sa svima.\nOvakav položaj odražava dugogodišnju ravnotežu Beograda između EU i Sjedinjenih Država, s jedne strane, i Rusije, s druge strane.\n“Sedite na dve stolice” kako je Srbiju opisao američki diplomata Brajan Hojt Ji 2017. godine.\nFokus posjete Ajhorstove i Palmera na ustavnoj i izbornoj reformi


Dačić: Međustranački dijalog nije realan do kraja godine - European Western Balkans\nBEOGRAD – Posle donošenja budžeta razgovaraćemo sa predstavnicima evropskih institucija kako bi se utvrdilo koji su dalji koraci u nastavku međustranačkog dijaloga u Srbiji, izjavio je predsednik Narodne skupštine Republike Srbije Ivica Dačić, prenosi FoNet.\nNa pitanje o porukama predstavnika Evropske Unije o nastavku međustranačkog dijaloga u Srbiji, Dačić je odgovorio da bi prvo morao da se upozna sa obavezama koje Skupština ima tim povodom, šta podrazumeva druga faza i ko sve u njoj učestvuje, dodajući da su se okolnosti promenile.\n“Posle donošenja budžeta razgovaraćemo sa predstavnicima evropskih institucija, da vidimo koji bi bili dalji koraci u svemu tome. Nije hitno da se sad o tome raspravlja, pošto su parlamentarni izbori za dve godine”, rekao je Dačić.\nPrema njegovim rečima, nije realno očekivati da do kraja godine počnu bilo kakve aktivnosti na tom planu jer rad parlamenta nije uslovljen time.\nPrema njegovim rečima, Kolegijum Skupštine, koji čine predsednik, potpredsednici i šefovi poslaničkih grupa, saglasio se oko dinamike rada, a jedan od zaključaka je povećana aktivnost odbora, koji će morati da razmatraju ne samo pristigle zakonske predloge, nego i “određena aktuelna pitanja” iz oblasti za koju su nadležni, a moraće i da o svakom zakonu organizuju javna slušanja.\n“Dogovorili smo se da rasprava na sednicama Skupštine bude efikasnija i da se trudimo da dižemo ugled parlamenta. Na redovnim sednicama Kolegijuma analiziraćemo sve što može da se popravlja”, zaključio je Dačić.\nEvropski parlamentIvica DačićMeđustranački dijalogNarodna skupština Republike Srbije


Kineski predsednik danas stiže u istorijsku posetu Srbiji - Nova Borba\nVučić i Đinping tokom samita u Pekingu Foto: Vlada Srbije\nKineski predsednik danas stiže u istorijsku posetu Srbiji\nPredsednik Kine Si Ðinping danas stiže u trodnevnu zvaničnu posetu Srbiji, što se karatakteriše kao veliki geopolitički događaj.\nTo će biti prva poseta jednog predsednika Kine u poslednjih više od 30 godina. Đinping će danas sa Tomislavom Nikolićem položiti kamen temeljac za gradnju Kineskog kulturnog centra, otkriti spomenik Konfučiju, kao i tablu novoimenovane Konfučijeve ulice i Trga prijateljstva Srbije i Kine,. Drugug dana posete biće održani sastanci dveju delegacija i potpisivaće se sporazumi između dve zemlje, dok će poslednje dana posete prvi čovek Kine posetiti i Železaru u Smederevu.\nPosetu Đinpinga Srbiji mnogi stručnjaci objašnjavaju kao traženje puta najmnogoljudnije zemlje sveta prema Evropi, te da Srbija postaje kineski prozor u Evropu.\nStručnjaci kažu i da će o posete biti koristi.\n!Kod nas se ne razume dovoljno da je saradnja Kine sa Srbijom deo mnogo šireg okvira saradnje Kine sa Evropom. Zato toj zemlji odgovara Srbija, koja je otvorena, stabilna, dobro povezana sa susedima i morskim lukama i koja je integrisana u širi evropski prostor” kazao je za „Blic“ programski direktor Centra za međunarodnu saradnju i održivi razvoj Nikola Jovanović.\nOn je rekao i da Srbija ima dobru polaznu poziciju, povoljan geografski položaj i da je još 2009. potpisala sporazum o strateškoj saradnji sa Kinom.\n“To sve daje Srbiji veliku razvojnu šansu ukoliko razume kinesku strategiju novog puta svile i okvir njene saradnje sa Evropom” navodi Jovanović.\nTomislav Nikolić će kineskom predsedniku tokom posete uručiti Orden Republike Srbije na velikoj ogrlici, a kineski predsednik će se nakon toga sastati sa premijerom Aleksandrom Vučićem, predsednicom skupštine Majom Gojković, kao i drugim članovima delegacije.


Komšije razvalile vrata i spasile ga iz vatrene stihije – Vijesti-x.com\nPripadnici Teritorijalne vatrogasne jedinice Milići jutros su ugasili požar koji je zahvatio porodičnu kuću Mila Simića u naselju Derventa kod Milića. U požaru nije bilo povrijeđenih, dok je pričinjena velika materijalna šteta.\nMiodrag Pantić, starješina Teritorijalne vatrogasne jedinice, rekao je za medije da je požar prijavljen u 3.45 sati, nakon čega je dežurna smjena izašla na lice mjesta i do 6.00 sati uspjela da zaustavi vatrenu stihiju.\n– Požar se rasplamsao, pa su vatrogasci morali da ulože znatan napor kako bi ugasili vatru. Sreća u nesreći je da su komšije primijetile vatru i uspjele da se organizuju i razvale vrata, nakon čega je vlasnik kuće izašao napolje, inače bi možda bilo i težih posljedica – rekao je Pantić.\nUviđaj su obavili pripadnici Policijske stanice Milići.


Sve spremno za „Izbor najuspješnijih sportista i sportskih ekipa u BiH “\nPovodom tradicionalne sportske manifestacije „Izbor najuspješnijih sportista i sportskih ekipa u BiH “, koja predstavlja prepoznatljiv sportski događaj na kome se sumiraju sportski rezultati i proglašavaju najbolji sportisti i sportske ekipe danas je Općini Stari Grad Sarajevo održana press konferencija.\nIzbor najuspješnijih sportista i sportskih ekipa u BiH, 73. po redu bit će održan sutra 25. januara, 2018. godine u Narodnom pozorištu u Sarajevu, najavio je ovo današnjoj konferenciji za novinare načelnik Općine Stari Grad i predsjenik organizacionog odbora Ibrahim Hadžibajrić. „Čast mi je bila biti dio tima ovogodišnje organizacije Izbora najuspješnijih sportista i sportskih ekipa. Ovo je jedinstvena manifestacija sa dugogodišnjom tradicijom. Nadam se da ćemo svi zajednički sutra uveličati ovaj događaj“, kazao je Hadžibajrić.\nPotpredsjenica organizacionog odbora, Almedina Čaušević, kazala je kako organizacija Izbora najuspješnijih sportista i sportskih ekipa u BiH nije nimalo jednostavan posao, ali da bez obzira na sve poteškoće i ovogodišnja manifestacija će biti visokom nivou. „Obezbijeđeno je niz nagrada. Bit će proglašen najbolji sportista u muškoj i ženskoj konkurenciji, najbolja sportska ekipa u muškoj i ženskoj konkurenciji, najbolji junior i juniorka, deset najbolji sportista, najbolji košarkaš, nogometaš, specijalna priznanja, te niz drugih priznanja“, objasnila je Čaušević.\nDanašnjoj konferenciji za novinare prisustvovali su i Jusuf Pušina i Ismir Pramenković, također potpredsjednici organizacionog odbora. Obojica su istakla kako im je bila čast biti dio ekipe pri organizaciji događaja značajnog za cijelu Bosnu i Hercegovinu.\nIzbor najuspješnijih sportista i sportskih ekipa u BiH, 73. po redu bit će održan sutra 25. januara, 2018. godine u Narodnom pozorištu u Sarajevu sa početkom u 19,30 sati.


100 STABALA ZA 100 GODINA - Stakleno Zvono e-TV magazin\n100 STABALA ZA 100 GODINA\nby Stakleno Zvono · May 3, 2012\nPovodom proslave jubilarnih 100 godina postojanja i 10 godina poslovanja u Srbiji, kompanija Holcim organizovala je volontersku akciju sadnje drveća na više od 15 lokacija u Paraćinu i Popovcu, kao i na Tari uz podršku NVO Naša Srbija.\nOzelenjavanjem Paraćina, Popovca i Tare kroz zajedničku volontersku akciju zaposlenih, predstavnika Vlade, lokalne samouprave i nevladinih organizacija, kompanija Holcim na jedinstven način obeležila je početak novog veka poslovanja u svetu i decenije rada u Srbiji. Volonterska akcija najpre je počela u Paraćinu i Popovcu, gde se nalazi Holcimova fabrika cementa. Podršku zaposlenima Srbiji pružili su i predstavnici lokalne samouprave zajedno sa predsednikom opštine Sašom Paunovićem, deca iz paraćinskih škola, nevladine organizacije kao i mnogi građani Paraćina.\nSvuda u svetu gde Holcim posluje, stogogodišnjica se obeležava društveno-odgovornim akcijama i kroz brigu za lokalnu zajednicu. Holcim u Srbiji hteo je pre svega da sadnjom drveća u urbanim delovima Paraćina i Popovca pruži doprinos ne samo zdravijoj životnoj sredini već i lepšem izgledu gradskih ulica i parkova. Takođe, zajedno sa partnerima iz Naše Srbije, sadnjom na Tari želimo da taj doprinos proširimo i izvan našeg komšiluka i time skrenemo pažnju čitave Srbije na značaj životne sredine i njeno unapređenje, pre svega zbog budućih generacija – izjavio je Gustavo Navaro, generalni direktor kompanije Holcim Srbija.\nNavaro je dodao i da je veoma značajno što ključne državne institucije prepoznaju značaj unapređenja životne sredine i doprinos koje kompanije u Srbiji mogu da pruže. Ministar za zaštitu životne sredine i prostorno planiranje Oliver Dulić, koji je takođe učestvovao u sadnji drveća na Tari, izjavio je da su naša deca razlog, zbog koga je u ovoj meri resorno Ministarstvo najviše anagažovano na kreiranju odgovorne ekološke politike.\nKroz ovakve akcije pokušavamo da najmlađe naučimo pravim vrednostima očuvanja prirode i prirodnih resursa, a sve u cilju ostavljanja bolje planete budućim generacijama – dodao je ministar Dulić.\nIako akcija nosi simboličan naziv „100 stabala za 100 godina“, na svim lokacijama posađeno je više od 600 stabala. Poređenja radi, kada bi se sva ta stabla sadila na jednom mestu, ona bi zauzela prostor od oko 6.5 hektara, odnosno oko 6 fudbalskih igrališta.\nTags: akcijaeko vestiekologijaMinistarstvo životne sredineNVOParaćinrudarstva i prostornog planiranjaTaravolonteri\nBUĐENJE ratnog ostrva\nNext story TREĆI MEĐUNARODNI KONGRES O RURALNOM TURIZMU\nPrevious story KUP NACIJA MLADIH INOVATORA – BEOGRAD 2012.


26.08.2014. - Izvoz pakovanog voća diže cenu\nKad bi Srbija izvozila voće i ostale poljoprivredne proizvode upakovane i spremne za policu u supermarketu, umesto što ih mahom izvozi u rinfuzi, cena u izvozu bi bila bar deset puta veća, tvrde stručnjaci.\nAgroekonomista Miladin Ševarlić rekao je Tanjugu da se umesto izvoza primarnih poljoprivrednih proizvoda Srbiji daleko više isplati da izvozi prerađene proizvode za finalnu potrošnju u hipermarketima.\n“Na primer, razlika između sveže i čokoladirane šljive u mini kesicama od sto grama ili malo više, bila bi jedan prema deset. Zato bi pakovanje šljiva ili malina, poboljšalo spoljnotrgovinske performanse srpskog agrara, ali i prepoznatljivost srpskih proizvoda. Upakovano voće bi izvozili pod našom robnom markom, za razliku od svežih šljiva ili malina koje nisu etiketirane kao ‘Made in Serbia’”, rekao je Ševarlić.\nPrema njegovim rečima, od pet kilograma svežih šljiva, dobija se kilogram sušenih bez koštice, od čega dalje može da se dobije deset maloprodajnih pakovanja čokoladiranih šljiva.\nIzvozom upakovanog voća bi, dodaje Ševarlić, bila povećana uposlenost radne snage, prerađivačkih kapaciteta i vrednost spoljnotrgovinske razmene.\nMeđutim, ocenio je, to se ne radi masovnije jer pojedini proizvođači nemaju doradne i prerađivačke kapacitete, ili je reč o isoporuci “ad hok” koja nije blagovremeno dogovorena da bi mogao da se obavi tehnološki postupak na vreme, a često se dešava, kako tvrdi, da i sami kupci zahtevaju da kupe robu u rinfuzu.\nAktuelni predsednik Privredne komore Srbije Željko Sertić je u ranijem razgovoru za Tanjug rekao da bi trebalo obezbediti uslove za otvaranje većeg broja fabrika koje bi činile lanac proizvodnje visokog nivoa.\nSertić je tada rekao da u Srbiji postoji nekoliko fabrika koje se time bave, ali ukupni kapaciteti su ipak mali kako bi sve što proizvedemo mogli da upakujemo i prodamo po višim cenama.\n“Trenutna cena suve šljive sa košticom na veliko je 1,7 evra, ali ta ista šljiva upakovana u celofan, čokoladirana i ako unutar sebe na primer ima badem, lešnik ili orah, na tržištu Rusije košta 50 dolara po kilogramu. To je najbolji primer koliko finalizacija proizvoda utiče na cenu”, rekao je Sertić, koji je kandidat za ministra privrede.\nSertić je poručio da to i jeste interes i države i privatnih firmi, ali je naveo i da su za finalnu obradu potrebne velike investicije.\n“Zato je dobro raditi sa stranim partnerima, a ne samo se zaduživati. Najbolje je naći tržište i partnere sa kojima možemo iz Srbije zajedno da radimo”, rekao je Sertić.\nOn je kao dobar primer naveo “Rudnap grupu” koja je sa partnerom iz Ujedinjenih Arapskih\nEmirata već započela proširenje kapaciteta na Fruškoj Gori i ulaganje u kupovinu novih\nhladnjača čime je omogućena proizvodnja visoke klase.\nŠevarlić je kao dobar primer naveo “A granu” iz Valjeva, koja pakuje čak i pojedinačno sušene i\nčokoladirane šljive sa eventualno ubačenim orahom ili bademom.\n“To je novi konditorski proizvod, koji više košta”, kazao je Ševarlić.\nInače, prema podacima resornog ministarstva, izvoz poljoprivrede Srbije je u prvoj polovini\n2014. bio za 24,2 odsto veći nego u istom periodu prošle godine i iznosio je 1,22 miliona evra.\nUčešće poljoprivrede u ukupnom izvozu Srbije, povećano je sa 16,7 odsto, koliko je iznosilo u\nistom periodu 2013. godine, na 18,5 procenata, a najveći izvoz je ostvaren u grupi žitarica i\nproizvoda na bazi žitarica, povrća, voća i pića.


- „IZAZOVI SAVREMENOG RODITELJSTVA“ - SEMINAR ZA RODITELJE\nObrazovni Sistem "Crnjanski"Vesti„IZAZOVI SAVREMENOG RODITELJSTVA“ – SEMINAR ZA RODITELJE\nsre\tnov 15\n„IZAZOVI SAVREMENOG RODITELJSTVA“ – SEMINAR ZA RODITELJE\nU okviru poboljšanja komunikacije i saradnje sa roditeljima u prostoru Gimnazije „Crnjanski“ 6.11.2017. u vremenu od 17:30 do 19:30 organizovan je seminar za roditelje pod naslovom\n„Izazovi savremenog roditeljstva“.\nNa seminaru su razmatrane teme hemijske i nehemijske zavisnosti, problemi sa agresivnošću u adolescenciji i socijalne kompetencije mladih i njihovih roditelja. Takođe su razmatrani vaspitni modeli današnjih porodica, kao i problemi savremene porodice i društveni činioci koji utiču na dinamiku i odnose u našim porodicama.\nOno što je ovaj seminar učinilo posebnim je učešće učenika Gimnazije koji su zajedno sa profesorkom Darkom Krsmanović, autorkom seminara, za roditelje spremili play rolle pod naslovom „(TRO)ugao“, sa ciljem da prikažu različite poglede roditelja, nastavnika i tinejdžera na zajedničke probleme koje dele porodica i škola.\nI učenici druge godine su spremili za roditelje kraći prikaz projekta o upotrebi nargila među mladima, pokazujući na taj način svest o vlastitoj ulozi u vršnjačkoj edukaciji pa i pružanju informacija roditeljima u vezi sa ovom temom.\nZajednički zaključak jeste da se ovakvi seminari trebaju češće održavati i da se treba razmotriti predlog dva roditelja da se organizuju grupe podrške za roditelje.\nIli kako reče jedan roditelj komentarišući seminar: „Zabavno i edukativno – najbolja kombinacija.“\nhttp://www.crnjanski.edu.rs/wp-content/uploads/2017/11/video-62f06e2237db371959f1758e6ac8336c-V.mp4 3315248 video/mp4


Uhapšene dvije osobe zbog ometanja istrage u slučaju Dženana Memića\nPripadnici SIPA-e, Sarajevo (fotoarhiv)\nPripadnici Državne agencije za istrage i zaštitu (SIPA-e) uhapsili su dvije osobe koje se terete za krivično djelo organizovani kriminal, u vezi sa krivičnim djelima pomoć učinitelju nakon počinjenog krivičnog djela i protuzakonito posredovanje, rekao je za Radio Slobodna Evropa (RSE) Luka Miladinović, glasnogovornik SIPA-e.\n"Uhapšeni se nalaze u prostorijama SIPA-e i nad njima je urađena kriminalistička obrada, nakon čeka će postupajući tužilac Tužilaštva BIH odlučiti o njihovom daljem statusu", rekao je Miladinović.\nPo naredbi Suda BiH i na zahtjev Tužilaštva BiH, Pripadnici SIPA-e pretresli su objekte na dvije lokacije na području Kantona Sarajevo (KS), jednom od deset kantona u Federaciji BiH (FBiH), sa ciljem prikupljanja dokaza.\n"Jedna od osoba čiji se prostori pretresaju je službena osoba u institucijama Kantona Sarajevo", navodi se u saopštenju Tužilaštva BiH.\nKako navode iz Tužilaštva BiH aktivnosti se vrše u okviru predmeta na kojem državno Tužilaštvo radi duži vremenski period.\n"Aktivnosti se odnose na krivična djela organizovanog kriminala, a u vezi ometanja istrage i prikrivanja dokaza o stradanju Dženana Memića, u mjesecu februaru 2016. godine", navodi se u saopštenju Tužilaštva BiH.\nUdruženja Dženan Memić i Put pravde traže ostavku sudskog i tužilačkog vijeća BiH\nPravosudni proces u slučaju Dženan Memić traje četiri godine i izazvao je brojne kontroverze i proteste građana, koje je organizovala porodica stradalog mladića.\nPorodica je od Kantonalnog tužilaštva u Sarajevu tražila da izmjeni optužnicu u kojoj se navodilo da je Memić stradao u saobraćajnoj nesreći.\nMemić je na Ilidži kod Sarajeva zadobio teške povrede glave, u incidentu koje je Tužilaštvo Kantona Sarajevo okvalifikovalo kao saobraćajnu nesreću, dok je porodica Memić tvrdila suprotno.\nPreminuo je nekoliko dana kasnije, 15. februara 2016. godine, a njegova smrt nije razjašnjena.\nVrhovnom sudu Federacije BiH je 24. novembra 2020. godine upućena žalba Tužilaštva Kantona Sarajevo na oslobađajuću presudu Ljubi i Bekriji Seferoviću koji su dva puta oslobođeni krivice za izazivanje saobraćajne nesreće u slučaju smrti Memića.\nU dva sudska procesa osumnjičeni Ljubo i Bekrija Seferović oslobođeni su krivice za izazivanje saobraćajne nesreće i sprečavanje dokazivanja, a presudom Kantonalnog suda utvrđeno je da nema dokaza da se 8. februara 2016. godine uopšte dogodila saobraćajna nesreća, kao i da povrede na Dženanu Memiću nisu odgovarale onima iz naleta vozila na pješaka.\nTužilaštvo BiH je u avgustu 2019. godine otvorilo posebnu istragu o smrti Memića, nakon što je njegova porodica podnijela krivičnu prijavu protiv više od 40 osoba.\nEU najveći investitor u Srbiji od 2016-2020.


Finansijska podrška javnim ustanovama kulture u cilju ublažavanja posljedica pandemije - Biblioteka Sarajeva\nFinansijska podrška javnim ustanovama kulture u cilju ublažavanja posljedica pandemije\nU Dječijoj kući Novo Sarajevo, 27. jula ove godine, općinski načelnik Nedžad Koldžo je potpisao Ugovore o finansijskoj podršci javnim ustanovama iz oblasti kulture u u cilju ublažavanja posljedica pandemije.\nUgovore su potpisali u ime JU Historijskog muzeja Bosne i Hercegovine, direktorica Elma Hašimbegović, JU Biblioteke za slijepa i slabovidna lica u Republici Bosni i Hercegovini direktor Sakib Pleh, Biblioteke Sarajeva v.d. direktorica Elma Marić-Jašarević i JU Međunarodnog centra za djecu i omladinu Novo Sarajevo v.d. direktorica Zorica Miličević.\nU obraćanju prisutnima, općinski načelnik Nedžad Koldžo pojasnio je kako se radi o jednoj od 14 mjera podrške i pomoći za ublažavanje posljedica pandemije korona virusa, te da je jedan od uslova bio da javne ustanove iz oblasti kulture imaju svoje sjedište ili svoju djelatnost obavljaju na području Općine Novo Sarajevo.\nPredstavnici četiri javne ustanove zahvalili su se na podršci koju im je, na ovaj način, pružila Općina Novo Sarajevo i općinski načelnik kako bi što lakše prebrodili krizu uzrokovanu pandemijom korona virusa.\nVisina i način utroška dodijeljenih finansijskih sredstava, utvrđeni su uzimajući u obzir visinu prihoda i rashoda koje su javne ustanove ostvarile u prethodnoj i tekućoj godini u periodu mart, april maj, te cijeneći položaj u kojem se trenutno nalaze.\nUkupno izdvajanje za sve četiri navedene javne ustanove iz oblasti kulture iznosi 73.600 KM.


Na tržištu se ovog leta pojavila najveća specijalna lampa sa UV-A svetlima koja uništava sve vrste insekata i košta svega 1.999 dinara na gruppi.rs. Toliko je velika da čak može i napolju da se koristi. Zbog svoje veličine i jačine jednostavno ih usisava i za svega nekoliko minuta ostajete bez ijednog insekta. Na ovim stvarima možete još da uštedite preko gruppi.rs:\nMobilni klima uređaj po ceni od 2.699 dinara. Stižu nam tropske vrućine, ova klima pored hlađenja, osvežava i vlaži vazduh uz pomoć hidro tehnologije. Možete je nositi svuda sa sobom, danas na akciji gruppi.rs.\nZa sve one koje slušaju predlog lekara da po najvećem suncu budu u hladovini preporučujemo jedro tendu koja košta svega 1.799 dinara na gruppi.rs. Pod ovom tendom osetićete samo svež vazduh i vetrić. Kvalitet, ali i pristupačna cena izdvaja\nga od konkurencije.\nOni koji ne žele da daju puno para na video nadzor i da se bave komplikovanom montažom, mogu da zavaraju lopove sa lažnom kamerom koja košta samo 799 dinara na gruppi.rs. Apsolutno je ista kao prava, čak ima i LED diode koje sijaju noću,\na koje rade na baterije!\nUpaljač za raspaljivanje roštilja samo za 399 dinara, na gruppi.rs. Odličan pribor za roštilj sa kojim ćete jednostavno zapaliti vatru.\nStraus potapaćuja pumpa za vodu jačine 200W po ceni od 2.699 dinara. Pumpa za izvačenje vode, kao i za vodosnabdevanje ili zalivanje, samo na gruppi.rs\nSolarna lampa protiv insekata po ceni od 799 dinara. Lampa privlači insekte, a onda ih uništava, danas na akciji gruppi.rs\nPrenosivi plinski rešo po ceni od 1.799 dinara. Rešo na plin, sa električnim paljenjem, odličan za kampovanje i boravak na otvorenom, samo na gruppi.rs\nExtra German baterijska šrafilica-bušilica u koferu sa rezervnom baterijom i još dosta dodataka po ceni od 4.799 dinara. Popravite sve u kući, bez trošenja novca i vremena sa majistorima, danas na akciji gruppi.rs\nVodootporna LED traka dužine 5m može zasijati u vašem domu za samo 599 dinara i poručuje se na gruppi.rs. LED trake pružaju lepo svetlo, a pritom su veoma štedljive.\nPaviljon za dvorište, dimenzija 3x3m, po ceni od 5.499 dinara. Zaštitite se od sunca i drugih vremenskih prilika sa ovim kvalitetnim paviljonom, danas na akciji gruppi.rs


Vesti online / Scena / Estrada / Evo kako izgleda Aleksandra Prijović samo nekoliko nedelja pred porođaj (FOTO)\nKaput i tašna Aleksandre Prijović su zbog boje i kroja osvojili sve žene na Instagramu!\nAleksandra Prijović treba da se porodi na proleće ove 2019. godine, ali sudeći po najnovijim fotografijama na Instagramu ona ne planira da trudničke dane provodi mirujući, piše Lepa & Srećna.\nMladu pevačicu smo mogli da vidimo u izlascima, večernjim i dnevnim, u šetnjama, na zabavama, a čak je izašla na binu i otpevala pesmu kao gost na koncertu svog kolege.\nU tim izletima, njene modne kombinacije i vešto prikrivanje trudničkog stomaka nisu prolazili nezapaženo.\nOvog puta je Aleksandra obukla kaput u bež boji koji je uparila sa klasičnom kapom u engleskom stilu u prepoznatljivom desenu koji se odlično uklopio sa kaišem na tašni.\nNeodoljiva tašna, takođe u smeđim i bež tonovima, ima zanimljivu šnalu koja je razbija monotoniju ove svetle boje. Ispod kaputa je obukla jednostavnu crnu rolku.\nOvakav stil i boje savršeno pristaju svim damama, a neutralna boja je odličan izbor za kombinovanje sa drugim dezenima i bojama.


Nemačka „Puma“ beleži pad profita › Made-in-Germany.rs\nPoznata nemačka kompanija za proizvodnju sportske opreme „Puma“, ostvarila je u prvom kvartalu ove godine 725,7 miliona eura prihoda, ali uz pad na godišnjem nivou od 7,1 posto, prenosi agencija „Rojters“.\nKompanija je snizila svoju prognozu operativnog profita za 2014. godinu, očekujući nestabilnost deviznih kursevai njihov uticaj na ukupne prihode. Operativni profit istovremeno je smanjen za 26 posto, na 58,6 miliona eura. Inače, za prvi kvartal 2014. godine „Pumini“ analitičari predvideli su prihod od 728 miliona eura u proseku i 58 miliona eura operativnog profita.\nKako sada procenjuje ova multinacionalna kompanija, efekat valutnih kolebanja će značajno umanjiti njenu operativnu i neto zaradu za 2014, dok bi prihodi trebalo da ostanu stabilni. Za drugu polovinu godine kompanija predviđa rast profita, zahvaljujući novoj marketinškoj kampanji i sklopljenoj poslovnoj saradnji sa britanskim fudbalskim klubom „Arsenal“.


Sud presjekao: Korisnicima IOS mora se omogućiti plaćanje i na drugim platformama – The PRESTIGE\nSud u Kaliforniji naložio je da se korisnicima iOS omoguće i druge opcije plaćanja, pored onih koje već nudi kompanija Apple, objavio je portal The Verdge. Predviđeno je da naredba stupi na snagu 9. decembra osim ako se o njoj ne izjasni drugačije viši sud.\nOdluka suda u Kaliforniji rezultat je procesa koji je protiv Epla pokrenula kompanija Epic Games, žaleći se na nelojalnu konkurenciju američkog IT giganta. Osnovna zamjerka ticala se prakse da ta kompanija korisnike ograničava na njen sistem plaćanja u okviru Apple App Store, pa samim tim praktikuje monopol.\nSud je kako se navodi odbacio žalbu koju je u vezi sa tim podnio Epic Games, ali je Eplu naložio da unese izmjene u svoje sisteme plaćanja.\nU odvojenoj presudi, sud je potvrdio da je Epic Games prekršio ugovor sa Eplom kada je uveo alternativni sistem plaćanja u aplikaciju Fortnite. Kao rezultat toga, Epic mora da plati Eplu 3,5 miliona dolara, što je skoro trećina iznosa koji su prihodovani kroz alternativni sistem plaćanja.\nSud je donio odluku da Epl nije monopolista prema važećim zakonima, ali je pokazao i da se kompanija odupire konkurenciji. Navodi se i da su u tom slučaju relevantno tržište video igara, odnosno njihova kupovina, a ne Eplovi interni operativni sistemi koji su uvezani sa App Store.\nEpl je inače početkom mjeseca omogućio pristup linkovima aplikacija Netflix i Spotify, nakon sudske istrage koja je protiv njega pokrenuta u Japanu.\nApple i Epic Games se oko svih navedenih problema spore već godinama, a sve je došlo do izražaja u avgustu prošle godine kada je Epic instalirao svoj alternativni sistem plaćanja Fortnite.\nPored Epla sa tužbom Epic Games se suočava i kompanija Gugl kojoj se zamjera težnja da glavni izvor softvera za Android operativne sisteme ostane njegova onlajn prodavnica Google Play Store. Kako bi to postigao Gugl se oslanaj na složene ugovore koje sklapa sa proizvođačima telefona.


Prva posjeta ministra Nuhića općini Ključ | Općina Ključ\nPrva posjeta ministra Nuhića općini Ključ\nPosted on 16. Marta 2015. by Urednik\nTahir Nuhić, ministar za građenje, prostorno uređenje i zaštitu okoline Unsko-sanskog kantona sa svojim saradnicima boravio je danas u svojoj prvoj radnoj posjeti općini Ključ. Ministar Nuhić sastao se sa općinskim načelnikom prof. Nedžadom Zukanovićem a razgovarano je o aktuelnoj situaciji u našoj općini a potom su posjetili Javno komunalno preduzeće Rad u kom se između ostalog, implementira projekat „SWIS“.\nTahir Nuhić, ministar za građenje, prostorno uređenje i zaštitu okoline USK-a:\nInformacioni sistem za upravljanje čvrstim otpadom SWIS implementira se u okviru projekta „KORAK-PO-KORAK“, integriranog upravljanja otpadom. Ovaj projekat se realizuje pod pokroviteljsvom kantonalnog ministarstva građenja. To je jedinsvena baza podataka, podaci o kompletnim tarifama komunalnih usluga , količinama otpada koji se reciklira, odnosno, koji završi na deopniji i usklađeni su na cijelom području jugoistočne Evrope. Potrebe za procjenu nivoa usluga i poređenje pokazatelja poslovanja kao osnove za kvalitetno planiranje, zahtijevaju razvoj i korištenje standardiziranih alata za proračune u oblasti upravljanja otpadom a koji se temelje na ažurnim informacijama na svim nivoima vlasti.


Bajden potpisao zakon o 1.900 milijardi dolara pomoći u borbi protiv kovida - 24vesti\nPredsednik SAD, Džozef Bajden, večeras je potpisao zakon o podeli 1.900 milijardi dolara pomoći, koji će, kako je rekao, omogućiti da se pobedi korona virus i povrati ekonomija.\nPo tom zakonu, većina odraslih Amerikanaca će ove godine dobiti direktnu pomoć do iznosa od 1.400 dolara, a isplaćivanje pomoći za nezaposlene od 300 dolara nedeljno biće produženo do početka septembra.\nZakon predviđa stotine milijardi dolara za vakcine protiv korona virusa i lečenje zaraženih, kao i pomoć za škole, za lokalne i vlasti saveznih država, i za teško pogođene industrije, od avionskog saobraćaja do koncertnih dvorana.\nPredstavnički dom Kongresa SAD je u sredu uveče izglasao taj zakon, ali uz oštru podelu između dve velike partije: za zakon je glasalo 220 poslania, a protiv 211. Četiri dana ranije taj zakon je izglasan i u Senatu, ali bez ijednog republikanskog glasa.\nIzglasavanje tog zakona je pobeda za Bajdena i njegovu Demokratsku stranku pošto će vlada dobiti znatnu veću moć u borbi protiv zdravstvene i ekonomske krize koje teško pogađaju zemlju.\n„Ovaj istorijski zakon je o ponovnoj izgradnji kičme ove zemlje“, rekao je večeras Bajden.\nPredsednik će večeras, po američkom vremenu, održati svoj prvi veliki govor naciji od stupanja na dužnost, o prvoj godišnjici proglašenja pandemije korona virusa tokom koje je umrlo 529.000 Amerikanaca.\n„Govoriću o onome što nas čeka. Pokrenuću narednu fazu odgovora na kovid i objasniti šta će vlada uraditi, a šta ćemo tražiti od američkog naroda“, najavio je Bajden.\nOčekuje se da će Amerikance koji su sve nezadovoljniji protivepidemijsim merama, upozoriti da se ne vraćaju prerano pređašnjem načinu života.\nBajden je više puta pozivao građane da i dalje koriste maske, da održavaju „socijalnu distancu“ i higijenu, a od gradova i saveznih država tražio da ne ublažavaju ograničenja okupljanja, iako se u mnogim mestima ukidaju restrikcije.\nGovoreći godinu dana od dana kada je Svetska zdravstvena organizacija proglasila pandemiju, Bajden će izraziti žaljenje za umrlima, a pozdraviti ubrzavanje tempa vakcinacije.\nVučić o Đorđu Joksimoviću: „Učinićemo sve da mu pomognemo…\nDVA KRUGA GLASANJA, BEZ EPILOGA: Nema konsenzusa za izbor…


A1 najbrža mobilna mreža u Srbiji za 2021 - KruševacGrad\nDa je A1 Srbija je najbrža mobilna mreža u Srbiji u 2021. godini, pokazali su podaci kompanije Ookla, globalnog lidera u praćenju performansi mobilnih i širokopojasnih mreža, testiranju aplikacija i srodnih tehnologija i tvorca aplikacije Speedtest. Rezultat je dobijen na osnovu više od stotinu hiljada testova koje su korisnici svih mobilnih operatera u Srbiji uradili od aprila do kraja septembra 2021. godine, a A1 mreža je pokazala nabolje rezultate sa koeficijentom brzine (Speed score) od 56.55 na uređajima samodernim čipsetom\nIz ove kompanije kažu da ostvareni rezultat i veliko priznanje dolazi kao posledica višegodišnjeg usmerenja na sveukupno poboljšanje kvaliteta. Da bi u ovome uspela, kompanija je izgradila mrežu koja obuhvata blizu 2.300 baznih stanica koje pokrivaju 98% stanovništva, i u taj razvoj investirala više od 120 miliona evra u poslednjih pet godina, od kojih je upravo 2021. rekordna godina u smislu investicija.\n– U aprilu ove godine naša kompanija je posle 14 godina poslovanja u Srbiji promenila ime u A1 Srbija i tada smo obećali korisnicima da od nas mogu da očekuju više. Uz podršku A1 Telekom Austrija Grupe, sproveli smo značajna unapređenja na mrežnoj infrastrukturi, proširili kapacitete 4G mreže i dodatno unapredili data servise. Čak 100 novih baznih stanica izgrađeno je za prvih 9 meseci 2021. godine, i u istom periodu ukupni radio kapaciteti su povećani za više od 35 odsto. Priznanje Ookla je najbolja potvrda kvaliteta radova koje smo izveli i na kojima radimo i dalje, posebno zbog toga što je rezultat zasnovan na testiranju individualnih korisnika – izjavio je Nenad Zeljković, glavni direktor za tehniku A1 Srbija i A1 Slovenija.\n– Speedtest nagrade, koje dodeljuje Ookla, rezervisane su za operatore sa izuzetnim performansama mreže i pokrivenošću na tržištu. Sa velikim zadovoljstvom uručujemo nagradu za najbržu mobilnu mrežu u Srbiji kompaniji A1. Ovo priznanje je potvrda izutetnih performansi A1 mreže u drugom i trećem kvartalu, zasnovana na rigoroznim analizama rezultata koje su korisnici inicirali putem Speedtest aplikacije – poručio je Doug Suttles, generalni direktor kompanije Ookla.\nRukometašice GŽRK Napredak 12 spremne za duel sa Bekamentom u Aranđelovcu\nSve što treba da znate o novoj eFiskalizaciji\n11.02.2022 0 389\n19.12.2021 0 217\n02.11.2021 0 273\n11.09.2021 0 688\nA1 Srbija povećava kapacitet mobilne mreže u Kruševcu za više od 50 odsto\n19.08.2021 0 639\n14.08.2021 0 443\n28. maja 2022., 12:11


Od ovog meseca Skupština će moći strože da kontroliše Vladu\nOd ovog meseca Skupština će moći strože da kontroliše Vladu. Novim Poslovnikom predviđeno je da ministri svaka tri meseca podnose nadležnom skupštinskom odboru izveštaje o radu. Stručnjaci, ipak upozoravaju da Poslovnik obiluje manama.\nSkupština Srbije trebalo bi da nastavi rad polovinom septembra, kada će poslanike, po povratku u skupštinske klupe posle letnje pauze, sačekati primena novog Poslovnika.\nNovim Poslovnikom predviđeno je da ministri svaka tri meseca podnose nadležnom skupštinskom odboru izveštaje o radu. To je odlična novina, poručuju iz "Transparentnosti Srbije", ali upozoravaju da poslovnik obiluje manama koje će ostaviti posledice.\nMinistarka Dijana Dragutinović bi tako, na primer, mogla da bude propitana o tome kako se puni državna kasa, ministar Dinkić o efektima subvencionisanih kredita privredi, ministar Dačić o rezultatima borbe protiv kriminala, pa bi tako svih 24 ministara moglo bi da odgovara za ono što je urađeno u njihovoj nadležnosti.\nIz Skupštine poručuju da je tom odredbom poslovnika kontrola Parlamenta nad radom Vladom povećana.\nPredsednik Administrativnog odbora Skupštine Srbije Nenad Konstantinović rekao je da se novim poslovnikom uspostavlja obaveza ministra da dođe pred odbor i odgovara na pitanja odbora.\n"Naravno da svaki odbor ima mogućnosti da po nekoj temi pozove ministra da ga sasluša kao što smo dali da organizuje javna slušanja i ne samo sa ministrima već i zainteresovanim licima stručnjacima", rekao je Konstantinović.\nPoslovnik različitih aršina?\nDobro je što Skupština dobija novu polugu moći, smatraju u "Transparentnosti Srbije". Pitaju međutim, zašto parlament u Poslovniku, prema Vladi i nezavisnim državnim telima primenjuje različite aršine.\n"Kod nezavisnih državnih organa poslovnikom se predviđa postupak za razrešenje ukoliko ne podnese izveštaj, a takvog automatizma nema kada je reč o neposlušnim ministrima", rekao je programski direktor "Transparentnost Srbije" Nemanja Nenadić.\nZa Skupštinu, koja zaista želi da nadzire izvršnu vlast, najdragoceniji materijal su izveštaji poverenika, ombudsmana, Agencije za borbu protiv korupcije i drugih nezavisnih tela, poručuju stručnjaci. Oni odobravaju da se o njihovim izveštajima raspravlja, ali ne i da se glasa, što poslovnik predviđa.\n"Čini mi se da se obrće odnos prema tom, tzv. četvrtom sektoru, nezavisnom sektoru vlasti. Može da ga primora da da otkaz", rekao je predsednik "Transparentnost Srbija" Vladimir Goati.\nU iskorake novog poslovnika ubrajaju se: obaveza podnošenja amandmana u elektronskom obliku, objavljivanje više sadržaja na sajtu Parlamenta, kao i uvođenje novčanih kazni za prekršaje poslanika.\nKao jednu od većih mana stručnjaci navode to što ni novi poslovnik ne garantuje da će građanske inicijative zaista doći na dnevni red nekog od zasedanja.


NIS nastavlja istraživanje nafte i gasa u Republici Srpskoj – The PRESTIGE\nKompanija NIS (Naftna industrija Srbije) nastavila je razvoj projekta „Obudovac“ u opštini Šamac, Republika Srpska (BiH), i započela bušenje istražne bušotine Obudovac 03.\nCilj istražnih radova je potvrđivanje i pronalaženje novih rezervi nafte i gasa. Radovi će biti izvedeni u skladu sa najvišim ekološkim propisima i završeni tokom januara 2022. godine, objavljeno je iz kompanije.\nBušenje će izvršiti „Naftagas Naftni servisi“ NIS-a korišćenjem savremene opreme i uz poštovanje najviših standarda koji regulišu oblast bezbjednosti na radu. Prema projektu, bušenje će biti izvršeno na dubinu od 2.100 metara. Prije početka aktivnosti predstavnici kompanije upoznali su resorno ministarstvo, lokalnu samoupravu i meštane o istražnim radovima.\nPočetkom 2021. godine NIS je u okviru ovog projekta realizovao dodatna seizmička 2D istraživanja na prostoru od 135 kilometara na području Obudovca. Ovim istraživanjima se mjeri brzina prostiranja seizmičkih talasa na osnovu kojih je definisana pozicija potencijalnih ležišta nafte i gasa.\nRadove u oblasti istraživanja i proizvodnje nafte i gasa na teritoriji Republike Srpske NIS realizuje preko zavisnog društva „Jadran-Naftagas“ koje posjeduje koncesiju za istraživanje i proizvodnju ugljovodonika (sirove nafte i gasa) na cijeloj teritoriji Republike Srpske. Osnovni zadatak i cilj „Jadran-Naftagasa“ je da se otkriju komercijalne rezerve nafte i gasa kako bi počela komercijalna proizvodnja na teritoriji Republike Srpske, prenosi BiznisInfo.ba.\nU 2013. godini obavljeno je bušenje prve istražne bušotine „Ob-2“ u selu Obudovac, a godinu dana kasnije tokom ispitivanja dobijena je nafta čiji je kvalitet ispitivan u laboratorijama Naučno-tehnološkog centra NIS-a u Novom Sadu. Utvrđeno je da se radi o nafti koja je već zastupljena u Panonskom basenu i slični tipovi nafte se proizvode i u Srbiji. Analizom i definisanjem parametara ležišta u toku probnog rada bušotine „Ob-02“ od avgusta 2019. do kraja ove godine stekli su se uslovi za dalji razvoj projekta na istražnom području „Obudovac“. NIS je obezbijedio sredstva za novi investicioni ciklus, a rokovi radova zavisiće i od uslova vezanih za pandemiju korona virusa, rečeno je iz kompanije.\nAustrijanci ulažu 72 mil eura u gradnju solarne elektrane u Ljubinju\nU Velikoj Kladuši i Orašju BiH ima najveći priliv novca stranih državljana


BiH traži rešenje da ne izgubi fondove KfW-a nakon odustajanja od HE Salakovac\nMinistar finansija i trezora Bosne i Hercegovine (BiH) Vjekoslav Bevanda organizovao je sastanak s predstavnicima nemačke Razvojne banke KfW i Javnog preduzeća Elektroprivreda BiH (EPBiH) u pokušaju da se spreči obustava milionskih projekata, koje u BiH finansira nemačka Vlada, nakon što je EPBiH odlučila da odustane od projekta obnove Hidroelektrane (HE) Salakovac.\n“Ministar Bevanda i rukovodstvo KfW-a upoznati su da je JP Elektroprivreda BiH odlučila da odustane od projekta izgradnje HE Salakovac koji je već dogovoren uz predviđena kreditna sredstva od 45 miliona evra i grantom od milion evra,“ saopštilo je Ministarstvo finansija i trezora BiH nakon sastanka sa direktorom KfW u BiH Matijasom Šmit-Rozenom i saradnicima, kojem su takođe prisustvovali predstavnici Ambasade Nemačke u BiH i Vlade Federacije Bosne i Hercegovine (FBiH).\nObnova HE Salakovac predviđena je međudržavnim sporazumima zaključenim 2011. i 2012. godine, a obaveze iz ovih sporazuma ističu krajem 2019. godine, i ukoliko do tada ne bude potpisan sporazum o zajmu, Bosna i Hercegovina će izgubiti milionska sredstva, navodi se u saopštenju.\n“Ovo su više nego jaki razlozi da se organizuje sastanak s predstavnicima Vlade Federacije BiH, Elektroprivrede BiH i KfW-a kako bi se pronašla rešenja kroz zamenske projekte ili nastavak postojećih”, naglasio je Bevanda.\nU saopštenju se navodi da je na sastanku zaključeno da će predstavnici Vlade Federacije BiH i EPBiH nastaviti pregovore s KfW-om kako bi postigli najbolje rešenje.\nPrema rečima Bevande, Ministarstvo finansija i trezora BiH učiniće sve da ne dođe do gubitka sredstava, ugrožavanja strateških projekata, niti narušavanja dugogodišnje saradnje s nemačkom Vladom i KfW-om, kao i da očekuje isti pristup i od drugih institucija kojih se tiče ovaj projekat.\nBevanda je takođe naveo da je saradnja Ministarstva finansija i trezora BiH s KfW-om i nemačkom Vladom izuzetno značajna i uspešna jer se trenutno realizuje osam projekata ukupne vrednosti 336 miliona evra.\nTagovi: Elektroprivreda BiH, EPBiH, hidroelektrana, KfW, kredit\nPočetna » Vesti » Električna energija » BiH traži rešenje da ne izgubi fondove KfW-a nakon odustajanja od HE Salakovac


Vent: Ekonomske prognoze za Srbiju među najboljima u Evropi\nTanjug 10. decembra 2020. 13:06\nBRISEL, 10. decembra ( Tanjug) – Šefica odeljenja za Srbiju u Evropskoj komisiji, Katrin Vent, kaže da se Srbija, kao i ostatak Evrope trenutno nalazi u jednoj od najtežih situacija u svetu kada je reč o pandemiji Kovid 19, ali i da ima i pozitivnih vesti za zemlju.\n”Sa pozitivne strane, ekonomske prognoze Srbije su među najbolima u Evropi. Nadamo se da će predviđanja takve otpornosti zemlje biti i potvrđena”, kaže Vent.\n”Sada kada Srbija ima novu vladu moramo intenzivno da se angažujemo sa njom kako bi se napredovalo u evropskim reformama”, navodi Vent.\nOna dodaje da Evropska komisija već vidi ohrabrujuće signale od strane Srbije kao što su pokretanje ustavne reforme u cilju jačanja nezavisnosti sudstva, usvajanje Akcionog plana za primenu Medijske strategije i uspostavljanje Radne grupe o izvorim reformama.\n”To će biti važna prilika da se ohrabre dalje reforme i napredak i potvrdi EU podršaka evropskoj pespektivi Srbije”, zaključila je Vent.


Plestinska policija rasterala demonstrante na Zapadnoj obali\n► Plestinska policija rasterala demonstrante na Zapadnoj obali\nPalestinska policija rasterala je danas palestinske demonstrante koji su protestovali protiv politike Palestinske uprave u pojasu Gaze.\nDesetine palestinskih demonstranata okupilo se danas u Ramali, pozivajući palestinskog predsednika Mahmuda Abasa da prestane da kažnjava Gazu kojom vlada islamski ekstremistički Hamas, rival Abasovom umerenijom sekularnom Fatahu.\nPalestinska policija rasterala je okupljene palicama i električnim šokerima. Policajci u civilnoj odeći su uhapsili desetak ljudi. Takve demonstracije na Zapadnoj obali su retke.\nHamasovci su preuzeli vlast u Gazi, pobedivši snage lojalne Abasu još 2007.\nU poslednjim mesecima Abas je pokušao da izvrši pritisak na Hamas da povrati vlast u Gazi smanjivanjem fondova za struju i drugim ekonomskim merama.\nAbasova vlada za tešku situaciju u Gazi krivi blokadu koju su uveli Izrael i Egipat, kada su hamasovci preuzeli vlast.\nPristalice albanske opozicije sukobile su se danas sa policijom kada su pokušali da uđu u zgradu parlamenta za vreme protesta protiv vlade koju optužuju da je korumpirana i povezana sa...


Zašto je PR važan za svako poslovanje? - Čist račun\nVeliki broj ljudi je čuo za pojam PR, ali mnogi među njima ne shvataju šta on zapravo znači. Iako mnoge organizacije veruju da su odnosi s javnošću odličan način za izgradnju njihovog marketinškog pristupa i jačanje brenda na internetu, malo njih zna zašto određene kompanije ulažu više svog vremena i napora da imaju kvalitetnu komunikaciju sa svojom ciljnom grupom.\nNaime, PR se odnosi se na deljenje relevantnih informacija na pravim mestima kako bi se izgradila reputacija brenda. Agencije za odnose sa javnošću sarađuju sa organizacijama i pomažu im da izgrade imidž u određenoj industriji. Kroz efikasne marketinške strategije, pomenute agencije promovišu poslovanja svojih klijenata.\nOdnosi sa javnošću su ključni segment u promeni budućnosti vašeg poslovanja. Кada se primenjuju na odgovarajući način, PR aktivnosti mogu značajno poboljšati poslovanje kompanije, dajući joj moć da prevaziđe gotovo svaku prepreku. PR je od vitalnog značaja za bilo koji brend, i to iz brojnih razloga:\nPoboljšava reputaciju poslovanja\nU bilo kojoj industriji, poverenje klijenata ima ključnu ulogu u određivanju uspešnosti poslovanja, odnosno, da li će posao nastaviti da se razvija ili će se ipak okončati. Nedostatak poverenja publike takođe može dovesti do gubitka prodaje. Međutim, kada se angažuje neko iz odnosa sa javnošću, to stručno lice može povećati kredibilitet poslovanja kroz različite uticajne veze i strategije.\nUz pomoć PR-a možete poslati relevantne poruke svojoj publici, a koje su u skladu sa imidžom vašeg brenda. Na taj način ciljnim kupcima možete predložiti ideje na koje će oni pozitivno odreagovati.\nJača odnose sa zajednicom\nAngažovanjem PR menadžera vremenom ćete uspostaviti nove veze, postaćete član raznih grupa, sa kojima delite zajedničke interese, i postepeno ćete se povezivati sa lokalnim tržištem. Kada ste aktivni član u okviru svoje zajednice, imate mogućnosti da upoznate veći broj ljudi koji upravo tragaju za uslugama koje vi možete da im pružite.\nSvoje vreme ćete moći da posvetite organizacijama, koje dele ideje i vrednosti poput vaših, a to vam daje priliku da se pokažete kao preduzeće od poverenja. Sve veći broj ljudi će čuti za vas, a to će vam omogućiti da korak po korak doprete i do onih uticajnijh ljudi na tržištu, sa kojima možete uspostaviti potencijalnu saradnju.\nPoboljšava prisustvo kompanije na internetu\nU današnjem svetu u kom smo svi digitalno povezani, PR pomaže kompanijama da maksimalno iskoriste svoje prisustvo na mreži. Pored toga što organizacijama mogu pružiti podršku i smernice za adekvatno plasiranje na internetu, PR agencije su tu i ako nešto krene po zlu kada je u pitanju izgradnja imidža brenda. Uz pomoć društvenih medija, saopštenja za štampu i sajtova koji objavljuju promotivne sadržaje, PR kompanije mogu da pomognu svojim klijentima da postignu željene ciljeve i prevaziđu prepreke, koje bi ih sprečile na putu do uspeha.\nDobra PR agencija uglavnom ima jake veze sa novinarima, koji će vam pomoći da proširite vest o svom poslovanju na internetu i van njega. Angažovanjem PR menadžera, kompanije mogu pratiti interese potrošača i pomoći menadžmentu da reši razne sukobe i relativno brzo pronađe adekvatno rešenje.\nSavremeno tržište raspolaže jakom konkurencijom u svim oblastima poslovanja, a to zahteva visok nivo profesionalnosti i domišljatosti kompanija kako bi se istakle među brojnim konkurentima. Plasiranje mnošto sličnih proizvoda jeste razlog zašto se mnogi preduzetnici pitaju kako da svoj proizvod razlikuju među stotinama sličnih.\nDanas se pomoću adekvatnog marketinga utiče na potrošače da spoznaju najbolje karakteristike određenog proizvoda i da ga prihvate kao jedinstvenog na tržištu. Da bi vaše preduzeće uspešno komuniciralo sa ciljnom publikom, potrebno je da primenite adekvatan marketing, koji je efikasan u stvaranju izvanrednog imidža brenda i postizanju njegove veće vidljivosti:\nVideo marketing: Dokazano je da snimci značajno utiču na publiku i među njom podstiču veću svest o datom brendu. Najbolja opcija jeste kreirati zanimljive snimke, koji mogu držati pažnju publike tokom čitavog trajanja video zapisa. Ova vrsta marketinga je preporučljiva bilo za manja ili veća preduzeća, jer je vrlo jednostavna i povoljna.\nUnakrsni marketing: Ovaj tip marketinga podrazumeva da se dva ili više preduzeća udruže i zajednički promovišu svoje usluge i proizvode, koji su međusobno slični. Takođe se pruža mogućnost uspostavljanja dugoročne saradnje uz niže troškove promocije.\nPolitički marketing: Ukoliko ste predstavnik političke partije i želite da doprete do većeg broja glasača i donatora, onda je pravo rešenje za vas politički marketing, koji vam omogućava da plasirate svoje poruke putem raznih društvenih kanala, što je preduslov za uspešnu kampanju.\nDa biste utvrdili koji marketing je najbolji izbor za vašu PR strategiju, topla preporuka je da kombinujete više njih, kako biste vremenom spoznali koji među njima pruža visoke rezultate. Na primer, ukoliko želite bolje rezultate u toku političke kampanje, možete angažovati stručna lica, koja će istovremeno snimiti video na pomenutu temu i sprovesti adekvatan politički marketing. Da biste uspostavili pravi odnos sa javnošću, važno je da imate jasnu predstavu o tome ko je vaša ciljna publika, šta ih zanima i kako možete da im se obratite.\nKako da vaša PR strategija bude delotvorna?\nZarad uspešne PR strategije, razvijene su mnoge tehnike koje se primenjuju široko u komercijalnim aktivnostima. Najvažnije među njima podrazumevaju:\nUmetanje nacionalnih simbola uz slogane;\nBlagovremeno organizovanje akcija i događaja koji će uticati na javnost;\nDopiranje do publike putem raznih društvenih kanala;\nPružanje kvalitetnih usluga i proizvoda zarad zadovoljstva klijenata/kupaca.\nPomenute tehnike deluju efikasno samo ako postoji dvostrana interakcija. Veoma je važno da osigurate transparentnu komunikaciju sa javnošću, jer tako možete čuti mišljenja svoje ciljne publike i na osnovu njihovih komentara primeniti odgovarajuću tehniku.\nNa osnovu svega gore navedenog, agencije za odnose sa javnošću mogu pružiti perspektivnu budućnost preduzećima, primenom adekvatnih tehnika. Dobro osmišljena PR strategija stvara pozitivnu sliku preduzeća na duže vreme i predstavlja siguran korak ka stabilnom uspehu kompanije. Jedan dan nije dovoljan za razvijanje efikasne strategije. Neophodno je temeljito planiranje, koje objedinjuje definisanje ciljne publike i njenih interesa, kao i potencijalne komunikacione kanale. Stručnjaci za odnose sa javnošću ipak preporučuju kombinovanje različitih PR strategija, jer spoj više kvalitetnih tehnika može dovesti do boljeg uspeha.\n⟵PRETHODNI TEKST Podrška poslovanju na evropskom tržištu\nSLEDEĆI TEKST⟶ Šta je korporativni imidž i zašto je neophodan u korporativnoj kulturi?


Ništa od selidbe na Marakanu: Lalatovićeva želja ipak ide u Seriju A - Domaći fudbal, Fudbal, Top News\nNišta od selidbe na Marakanu: Lalatovićeva želja ipak ide u Seriju A\nAleksandar Milosavljević 19.08.2014., 23:31\nTokom jutra pojavila se informacija da bi jedan od fudbalera koji je bio isključiva želja trenera Crvene zvezde Nenada Lalatovića do kraja prelaznog roka mogao da pojača redove srpskog šampiona, ali kako Hotsport saznaje to se ipak neće desiti.\nNaime, Sportski žurnal je jutros objavio da je Crvena zvezde veoma blizu dogovora sa Donjim Sremom u vezi transfera Radeta Krunića, ali menadžer veziste kluba iz Pećinaca Jovica Radonjić za naš portal demantuje tu vest i otkriva da će mladi reprezentativac Bosne i Hercegovine karijeru najverovatnije nastaviti u Italiji, kao što smo i najavili pre dve nedelje.\n„Gotovo sve je već dogovoreno sa Veronom i Krunić bi uskoro trebalo da postane novi član ovog kluba. Ostalo je još samo da se Donji Srem i Verona dogovore oko visine obeštećenja, ali verujem da neće biti problema“ – rekao je Radonjić za Hotsport.\nRanije se govorkalo da Sremci za svog vezistu traže neverovatnih 300.000 evra na ime obeštećenja što je bio i glavni kamen spoticanja prilikom pregovora sa Zvezdom, ali s obzirom da Kruniću ugovor sa klubom iz Pećinaca ističe tokom zime gotovo izvesno je da će Italijani pokušati da smane njegovu cenu.\nFK Crvena zvezdaFK Donji SremFK VeronaRade Krunić\nPrethodna vest Krstin eliminisan na startu kvalifikacija za US Open\nSledeća vest Partizan i dalje ispred Zvezde, ali i jedni i drugi van 250 najboljih klubova sveta\nKrstin eliminisan na startu kvalifikacija za US Open\nPartizan i dalje ispred Zvezde, ali i jedni i drugi van 250 najboljih klubova sveta